sagorsarker/bangla-wikipedia huggingface dataset:
দ্রাস

দ্রাস ভারতের কেন্দ্রশাসিত অঞ্চল লাদাখের কার্গিল জেলার অন্তর্গত একটি শহর। এই শহরকে লাদাখের প্রবেশদ্বার বলা হয়। 
দ্রাস শহর স্থানাঙ্কে অবস্থিত। এই শহরের গড় উচ্চতা ৩,২৮০ মিটার বা ১০,৭৬৪ ফুট। এই শহর কার্গিল শহর থেকে ৫৬ কিলোমিটার দূরে শ্রীনগর ও লেহ শহরের সংযোগরক্ষাকারী ১ডি নং জাতীয় সড়কের ওপর দ্রাস উপত্যকার মাঝে অবস্থিত।
গিলগিটের বেশিরভাগ মানুষের মতো দ্রাসের মানুষ মধ্য এশিয়া থেকে লাদাখে আগত দর্দ জাতির। তাঁরা শিনা ভাষায় কথা বলে থাকেন। এই শহরে বেশিরভাগ মানুষ ইসলাম ধর্মাবলম্বী এবং বাকিরা বৌদ্ধ ধর্মাবলম্বী। ২০১১ খ্রিষ্টাব্দের জনগণনা অনুযায়ী দ্রাসের মোট জনসংখ্যা ১,২০১। এদের মধ্যে ৬৪% পুরুষ ও ৩৬% স্ত্রী। 
দ্রাস শহরে অক্টোবর থেকে মের মধ্যভাগ পর্যন্ত প্রচন্ড কষ্টদায়ক শীতকাল অবস্থান করে। শীতে গড় সর্বনিম্ন তাপমাত্রা -২২° সেন্টিগ্রেড। জুন মাস থেকে সেপ্টেম্বরের শুরু পর্যন্ত দ্রাসে গ্রীষ্মকাল অবস্থান করে। এই সময় গড় তাপমাত্রা ১৫° সেন্টিগ্রেডের কাছাকাছি এবং বৃষ্টিপাত হয় না বললেই চলে। ডিসেম্বর থেকে মে মাসে পর্যন্ত প্রায় ৩৬০ মিলিমিটার বা ১৪ ইঞ্চি তুষারপাত হয়।
১৯৯৯ খ্রিষ্টাব্দের ১০ই মের মধ্যে পাকিস্তানি হানাদারেরা দ্রাসের মার্পো গিরিবর্ত্ম ও তার সংলগ্ন শৈলশিরাগুলিতে ঘাঁটি তৈরী করে দ্রাস ও তাঁর নিকটবর্তী অঞ্চলগুলি অধিকার করে নেয়। কার্গিল যুদ্ধ শুরু হলে ঐ বছরের ১৩ই জুন ভারতীয় সেনাবাহিনী দ্রাসের নিকটবর্তী টোলোলিং এবং ৫ই জুলাই সমস্ত দ্রাস অঞ্চল পাকিস্তানের দখল থেকে মুক্ত করে।
কালো-পিঠ চেরালেজি

কালো-পিঠ চেরালেজি (বৈজ্ঞানিক নাম:"Enicurus immaculatus") Muscicapidae পরিবারের পাখি। বাংলাদেশ, ভারত, নেপাল, ভুটান, থাইল্যান্ড, মায়ানমারে এদের দেখা মেলে। 
কালো-পিঠ চেরালেজির আকার ২৫ সেন্টিমিটারের মত। মাথার তালু, ঘাড়, চিবুক, পিঠ কালো রঙের। কালো পিঠটার মাঝখান বরাবর ডানার ওপরে আড়াআড়িভাবে একটা চওড়া সাদা টান আছে যেটি নেমে গেছে লেজের গোড়া পর্যন্ত। গলা কালো, বুক ও পেট তুলোট সাদা। কপালের সাদা রং চোখের উপরিভাগ পর্যন্ত বিস্তৃত। লেজের আগা সাদা। লম্বাটে কালো লেজের ওপরে আড়াআড়িভাবে তিনটি সাদা রেখা টানা। লেজের ওপরে সাদা তিনটি টান তখন আলাদাভাবে দেখা যায়। ঠোঁট কালো ও পা গোলাপি। 
কালো-পিঠ চেরালেজি দেখা যায় টিলা-পাহাড়ি বনের জলাশয় ঝিরি-ছড়া-ঝরনার আশপাশে। এরা বেশ নিচু দিয়ে ওড়ে। এদের কণ্ঠ মোলায়েম। পাহাড়ের গায়ের পাথরের খাঁজে বা খোঁদলে অথবা তলায় এরা বাসা বানায় শেওলা ও নরম শুকনো ঘাস দিয়ে। ডিম পাড়ে দু-তিনটি।
কালো-পিঠ চেরালেজির খাদ্য মূলত ক্ষুদ্রাতিক্ষুদ্র জলজ পোকামাকড়।
কালো-পিঠ চেরালেজি অতি চঞ্চল ও দুরন্ত পাখি।
ফুকোর দোলক

ফুকোর দোলক ( ; ) পৃথিবীর আহ্নিক গতিকে পরীক্ষামূলক ভাবে প্রদর্শন করার এক সরল যন্ত্র বিশেষ। ফরাসী পদার্থবিদ জাঁ বার্নার্ড লিওঁ ফুকোর নামানুসারে দোলকের নাম ফুকোর দোলক রাখা হয়।
ফুকোর দোলক যে কোন উল্লম্ব তলে দোলনরত একটি লম্বা দোলক। স্থির পৃথিবীর সাপেক্ষে এই দোলনের উল্লম্ব তল আপাতদৃষ্টিতে ঘোরে বলে মনে হয়। উত্তর মেরু বা দক্ষিণ মেরুতে দোলনের তল ব্রহ্মান্ডের দূরবর্তী ভরের সাপেক্ষে স্থির থাকে। কিন্তু পৃথিবী এক নক্ষত্র দিনে একবার সম্পূর্ণ আবর্তন করায় উত্তর মেরুতে ফুকোর দোলক একদিনে ঘড়ির কাঁটার দিকে ও দক্ষিণ মেরুতে ঘড়ির কাঁটার বিপরীত দিকে সম্পূর্ণ আবর্তন করে। নিরক্ষরেখায় ফুকোর দোলকের দোলন তল পৃথিবীর সাপেক্ষে স্থির থাকে। অন্য স্থানাঙ্কে এই দোলকের দোলন তল মেরু অঞ্চলের আবর্তনের চেয়ে ধীরে আবর্তিত হয়। ঘড়ির কাঁটার দিকে আবর্তিত দোলকের কৌণিক গতিবেগ "ω" অক্ষাংশ "φ" এর সাইনের সমানুপাতী হয়।
যেখানে নিরক্ষরেখার উত্তর ও দক্ষিণ অক্ষাংশ যথাক্রমে ধনাত্মক ও ঋণাত্মক ধরা হয়। এই সূত্র অনসারে বলা যায়, ফুকোর দোলক ৩০° দক্ষিণ অক্ষাংশে ঘড়ির কাঁটার বিপরীত দিকে এবং ৩০° উত্তর অক্ষাংশে ঘড়ির কাঁটার দিকে দুই দিনে ৩৬০° আবর্তন করে। আবার এই দোলক দক্ষিণ মেরুতে ঘড়ির কাঁটার বিপরীত দিকে এবং উত্তর মেরুতে ঘড়ির কাঁটার দিকে এক দিনেই পূর্ণ আবর্তন করে।
দোলকের দ্বারা পৃথিবীর আহ্নিক গতির প্রদর্শনে অক্ষাংশের উপর নির্ভরতার জটিলতা কমাতে ফুকো ১৮৫২ খ্রিষ্টাব্দে একটি ঘূর্ণদর্শী ব্যবহার করেন। যে কোন স্থানাঙ্কে এক দিন পরে ঘূর্ণদর্শীর ঘূর্ণায়মান অংশের অক্ষ পুনরায় একই স্থানে ফিরে আসে।
১৮৫১ খ্রিষ্টাব্দের ফেব্রুয়ারি মাসে প্যারিস মানমন্দিরে প্রথম ফুকোর দোলকের প্রদর্শনী হয়। কয়েক সপ্তাহ পরে জাঁ বার্নার্ড লিওঁ ফুকো প্যারিসের প্যানথিয়নের ছাদ থেকে ৬৭ মিটার দড়ি থেকে ২৮ কিলোগ্রামের সীসার তৈরী গোলক ঝুলিয়ে তার বিখ্যাত দোলকটি নির্মাণ করেন। এই দোলকের তলটি ঘড়ির কাঁটার দিকে প্রতি ঘণ্টায় ১১° ঘোরে এবং ৩২.৭ ঘণ্টায় একবার সম্পূর্ণ আবর্তন সম্পন্ন হয়। ১৮৫১ খ্রিষ্টাব্দে ব্যবহৃত দোলকটি ১৮৫৫ খ্রিষ্টাব্দে প্যারিসের কনজার্ভাটয়ের ন্যাশানাল ডেস আর্টস এট মেটিয়ার্সে স্থানান্তরিত করা হয়। ১৯০২ খ্রিষ্টাব্দে দোলকের পঞ্চাস বছর পূর্তিতে প্যারিসের প্যানথিয়নে দ্বিতীয়বার এই দোলককে স্থাপন করা হয়। 
২০০০ খ্রিষ্টাব্দে প্যারিসের মিউজি ডেস আর্টস এট মেটিয়ার্সে স্থাপন করা হয়। ২০১০ খ্রিষ্টাব্দের ৬ই এপ্রিল দড়ি ছিড়ে দোলকটির অপুরণীয় ক্ষতি হয়। ১৯৯৫ খ্রিষ্টাব্দ থেকে ফুকোর মূল দোলকের একটি সঠিক প্রতিলিপি প্যানথিয়নে রাখা আছে।
দক্ষিণ মেরুতে পৃথিবীর আহ্নিক গতি ফুকোর দোলকের ওপর প্রভাব ফেলতে পারে না। এই স্থানে ফুকোর দোলক থাকলে দোলকটি প্রতি চব্বিশ ঘণ্টায় ঘড়ির কাঁটার বিপরীত দিকে এক বার পূর্ণ আবর্তন করতে পারে। জন বার্ড, জেনিফার ম্যাককালাম, মাইকেল টাউন এবং অ্যালেন বেকার নামক চার গবেষক আমুন্ডসেন-স্কট দক্ষিণ মেরু কেন্দ্রে "দক্ষিণ মেরু দোলক প্রকল্প" চালু করেন। এই প্রকল্পে দোলকটি সমুদ্রপৃষ্ঠ থেকে ৩৩০০ মিটার উচ্চতায় তাপমাত্রায় ছয়তল বিশিষ্ট একটি সিড়িঘর থেকে ঝোলানো হয়। দোলকটির দৈর্ঘ্য ৩৩ মিটার এবং এর সঙ্গে ২৫ কিলোগ্রামের এক গোলক বাঁধা রয়েছে। এই স্থানে বাতাসের চাপ সমুদ্রপৃষ্ঠের থেকে ৩৫ শতাংশ কম হওয়ায় দোলকটির ওপর বাতাসের বাধা কম। এই দোলক দক্ষিণ মেরুতে স্থাপিত হওয়ার পর তা প্রত্যাশা মতো চব্বিশ ঘণ্টায় একবার আবর্তন করছে বলে গবেষকেরা নিশ্চিত করেছেন। )
বাংলাদেশ ছাত্র ফেডারেশন

বাংলাদেশ ছাত্র ফেডারেশন বাংলাদেশের একটি ছাত্র সংগঠন যা ১৯৮৫ সালের ১০ই জানুয়ারি প্রতিষ্ঠিত হয়।
মূলত এরশাদ বিরোধী আন্দোলনের মধ্যদিয়ে ছাত্র সংগঠনটির আবির্ভাব ঘটে। সংগঠনটির তৎকালীন সভাপতি ফয়জুল হাকিম স্বৈরাচার বিরোধী আন্দোলনের অন্যতম একজন নেতা ছিলেন। দলটি স্বৈরাচার বিরোধী আন্দোলন, গোলাম আজমের বিচারের দাবীতে গড়ে ওঠা ৯২'এর আন্দোলন, জাহাঙ্গীরনগর ও ঢাকা বিশ্ববিদ্যালয়ের 'ধর্ষণ বিরোধী আন্দোলন', ঢাকা বিশ্ববিদ্যালয়ের সামসুননাহার হলে পুলিশী নির্যাতনের বিরুদ্ধে আন্দোলন, ওসমানী উদ্যানের গাছ রক্ষা আন্দোলন, ফুলবাড়ির 'কয়লা খনি' আন্দোলন, টিপাইমুখ বাধ বিরোধী আন্দোলন, ২০-২২ আগষ্টের ছাত্র আন্দোলন, রামপাল তাপবিদ্যুৎ কেন্দ্র বাতিলের আন্দোলন, 'টিকফা' চুক্তির বিরুদ্ধে আন্দোলনসহ বিভিন্ন আন্দোলনে অংশ নেয়।
২০২২ সালের ৩০ ও ৩১ মার্চ ১৩ তম কেন্দ্রীয় কাউন্সিলের মাধ্যমে মশিউর রহমান খান রিচার্ডকে সভাপতি, সাদিক রেজাকে সহ-সভাপতি ও সৈকত আরিফকে সাধারণ সম্পাদক, ইলিয়াস জামান ও ফাতেমা রহমান বিথীকে সহ-সাধারণ সম্পাদক করে বাংলাদেশ ছাত্র ফেডারেশনের ২৩ সদস্য বিশিষ্ট কেন্দ্রীয় নির্বাহী কমিটি গঠিত হয়।
সংগঠনটির মূল প্রতিপাদ্য হচ্ছে 'শিক্ষা, সাম্য, সংগ্রাম, প্রগতির'। বাংলাদেশে মাতৃভাষায় এক ধারায় বিজ্ঞানভিত্তিক শিক্ষা ব্যাবস্থার দাবি জানিয়ে আসছে ছাত্র ফেডারেশন। জাতীয় পুনর্গঠনের লক্ষ্যে গণতান্ত্রিক শিক্ষাব্যবস্থা এবং সবার জন্য ঘুষ-তদবির ও দুর্নীতিমুক্ত চাকরির দাবিতে ঐক্যবদ্ধ হওয়া ও ফ্যাসিবাদের পতনের লক্ষ্যে দুর্বার ছাত্র আন্দোলন গড়ে তোলার আহ্বানে ৩০ ও ৩১ মার্চ ২০২২, দুই দিনব্যাপী ছাত্র ফেডারেশনের ১৩তম কেন্দ্রীয় সম্মেলন হয়।
রাম কোটা

রাম কোটা বা বড় কাঠবিড়ালি (বৈজ্ঞানিক নাম: "Ratufa bicolor") যা বৃহৎ কাঠবিড়ালি নামেও পরিচিত Sciuridae পরিবারভুক্ত এক ধরনের স্তন্যপ্রায়ী প্রাণী। এদের সম্পর্কে খুব বেশি কিছু জানা যায়না। আবদ্ধাবস্থায় ১৯ বছর পর্যন্ত বাঁচতে পারে। বিশ্বে এরা প্রায় বিপদগ্রস্ত বলে বিবেচিত। পুরো বিশ্বেই দিনে দিনে এদের সংখ্যা কমে আসছে।
রাম কোটা লম্বায় এক মিটারের বেশি হতে পারে। মাথা-দেহ ৪২ সেন্টিমিটার ও লেজ ৬০ সেন্টিমিটার হতে পারে। ওজন প্রায় দুই কেজির মত। দেহের ওপরটা গাঢ় বাদামি থেকে কালো রঙের। গাল, গলা, বুক-পেট ও চার হাত-পায়ের ভেতরের দিকটা হালকা হলুদ বা সাদা রঙের। লম্বা লেজ কালো ও ঝোপালো। কান দুটো বেশ বড় ও কালো। কানে গোছার মতো চুল থাকে।
রাম কোটার খাদ্য তালিকায় আছে বিভিন্ন ধরনের ফল, পাতা, অঙ্কুর ও গাছের ছাল। ফলের বীজ ছড়িয়ে বংশবৃদ্ধিতে সাহায্য করে।
রাম কোটা বৃক্ষবাসী প্রাণী। তাই সহজে মাটিতে নামে না। লাজুক এবং ভীতু ধরনের। দিনের বেলা সক্রিয় থাকে। সাধারণত একাকী থাকে, কখনোবা জোড়ায় দেখা যায়। উঁচু ও কাঁপা কাঁপা স্বরে ডাকে।
রাম কোটা বিভিন্ন গাছে একাধিক বাসা বানায়। পাতা ও ছোট ছোট কাঠি জড়ো করে বড় ও গোলগাল বাসা গড়ে। বাসার ভেতরে অন্দরমহল থাকে। ঢোকার পথ থাকে এক পাশে।
মার্চ-সেপ্টেম্বর রাম কোটার প্রজননকাল। স্ত্রী রাম কোটা ৩২ দিন গর্ভধারণের পর প্রায় ৭৫ গ্রাম ওজন ও ২৩ সেন্টিমিটার লম্বা একটি বাচ্চার জন্ম দেয়। তবে কখনো দুটি বাচ্চাও হতে পারে। স্ত্রী বছরে দুবার বাচ্চা দেয়। বাচ্চারা প্রায় তিন বছর বয়সে যৌবনপ্রাপ্ত হয়।
রাম কোটা আইইউসিএন লাল তালিকায় প্রায়-বিপদগ্রস্ত এবং বাংলাদেশে অপ্রতুল তথ্য শ্রেণিতে অন্তর্ভুক্তি ঘটেছে। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।
প্রথম জাতীয় সংসদ নির্বাচন, ১৯৭৩

প্রথম জাতীয় সংসদ নির্বাচন ১৯৭৩, বাংলাদেশে ৭ই মার্চ ১৯৭৩ সালে ১৪টি রাজনৈতিক দলের অংশগ্রহণে অনুষ্ঠিত হয়। নির্বাচনে আওয়ামী লীগ ৩০০টি আসনের মধ্যে ২৯৩টি আসনে জয় লাভ করে সংখ্যাগরিষ্ঠতা অর্জন করে এবং সরকার গঠন করে। এই নির্বাচনে এগারোটি আসনে প্রার্থীরা বিনা প্রতিদ্বন্দ্বিতায় নির্বাচিত হন। এ নির্বাচনে মোট ভোটারের ৫৪.৯% ভোট দান করে।
জাসদ এই নির্বাচনে ব্যাপক কারচুপির অভিযোগ তুলে।ন্যাশনাল আওয়ামী পার্টি (মোজাফফর) এবং শ্রমিক কৃষক সমাজবাদী দলও ভোট কারচুপির অভিযোগ তুলে। জাসদের একমাত্র বিজয়ী প্রার্থী আব্দুস সাত্তার ঘোষণা দেন যে তিনি সংসদে মেহেনতি মানুষের কথা বলবেন। অন্যদিকে বিজয়ী দল আওয়ামী লীগের সভাপতি বঙ্গবন্ধু শেখ মুজিবুর রহমান বাংলাদেশের জনগণের প্রতি অভিনন্দন জানান এবং ঐক্যবদ্ধভাবে কাজ করার আহ্বান জানান। ভারতের প্রধানমন্ত্রী ইন্দিরা গান্ধী ও ব্রিটিশ প্রধানমন্ত্রী মি. এডওয়ার্ড হিথ বঙ্গবন্ধু শেখ মুজিবুর রহমানকে অভিনন্দন জানান।
নির্বাচন পরবর্তী এক সংবাদ সম্মেলনে বিরোধী দল নিয়ে প্রশ্ন করা হলে শেখ মুজিবুর রহমান বলেন যে উল্লেখযোগ্য সংখ্যক বিরোধী দলীয় প্রার্থী নির্বাচিত হতে না পারায় বিরোধী দলের স্বাভাবিক অবলুপ্তি হয়েছে বলে তিনি মনে করেন।
বাংলাদেশের রাষ্ট্রপতি নির্বাচন, ১৯৭৮

বাংলাদেশে রাষ্ট্রপতি নির্বাচন ১৯৭৮ ৩ জুন ১৯৭৮ সালে অনুষ্ঠিত হয়। এটি ছিল বাংলাদেশের রাষ্ট্রপতির জন্য প্রথম গণনির্বাচন যিনি পূর্বে জাতীয় সংসদ দ্বারা নির্বাচিত হয়েছিলেন। নির্বাচনে জিয়াউর রহমান জয় লাভ করেন, যিনি ৭৬.৬% ভোট লাভ করেন। মোট ভোট সংগৃহীত হয়েছিল ৫৪.৩%।
বাংলাদেশের রাষ্ট্রপতি নির্বাচন, ১৯৮১

রাষ্ট্রপতি নির্বাচন ১৯৮১, বাংলাদেশে ১৫ই নভেম্বর ১৯৮১ সালে অনুষ্ঠিত হয়। নির্বাচনে আব্দুস সাত্তার জয়লাভ করেন, যিনি ৬৫.৫% ভোট লাভ করেন। নির্বাচনে মোট ৫৪.৩% ভোট পড়েছিল।
পল কেগামে

পল কেগামে ( ; ; জন্ম: ২৩ অক্টোবর, ১৯৫৭) রুয়ান্ডা-উরুন্ডি এলাকার তাম্বুইতে জন্মগ্রহণকারী রুয়ান্ডার বিশিষ্ট সমরনায়ক ও রাজনীতিবিদ। তিনি রুয়ান্ডার প্যাট্রিয়টিক ফ্রন্টের দলনেতা ও তুতসি জনগোষ্ঠীর অন্যতম সদস্য। নিজ জাতিগোষ্ঠীর অধিকার রক্ষায় বিদ্রোহী বাহিনীকে নেতৃত্ব দিয়ে ১৯৯৪ সালে হুতু বাহিনীকে হটানোর মাধ্যমে রুয়ান্ডার গণহত্যা বন্ধে গুরুত্বপূর্ণ ভূমিকা রাখেন। প্রায়শঃই তাকে স্বৈরশাসক হিসেবে চিহ্নিত করা হয় ও মানবাধিকার লঙ্ঘনে তিনি অভিযুক্ত হয়ে আছেন। ২০০০ সালে সাবেক রাষ্ট্রপতি পাস্তুর বিজিমুঙ্গো পদত্যাগ করলে তিনি ৬ষ্ঠ রাষ্ট্রপতি হিসেবে দায়িত্বভার গ্রহণ করেন। রুয়ান্ডার অবিসংবাদিত নেতা হিসেবে ১৯৯৪ থেকে ২০০০ সালের মধ্যে উপ-রাষ্ট্রপতি ও প্রতিরক্ষামন্ত্রী হিসেবে দায়িত্ব পালন করেছেন।
দক্ষিণ রুয়ান্ডার তুতসি পরিবারে কেগামে জন্মগ্রহণ করেন। দুই বছর বয়সকালে ১৯৫৯ সালে বেলজিয়াম থেকে স্বাধীনতার বিপ্লবে তুতসিদের শতাব্দীকালের রাজনৈতিক প্রাধান্য হ্রাস পায়। ফলে তার পরিবার প্রাণভয়ে উগান্ডায় চলে যায়। সেখানেই তার শৈশবকাল অতিবাহিত হয়। উগান্ডার কাম্পালায় অবস্থিত মাকেরেরে বিশ্ববিদ্যালয়ে পড়াশোনা করেন তিনি।
১৯৮০-এর দশকে কেগামে ইউরি মুসেভেনি’র বিদ্রোহী বাহিনীর হয়ে যুদ্ধ করেন। ১৯৮৬ সালে উগান্ডার সাবেক রাষ্ট্রপতি মিল্টন ওবোতেকে পরাভূত করার মাধ্যমে রাষ্ট্রপতি নির্বাচনে মুসেভেনি বিজয় লাভ করলে তিনি উগান্ডার সেনাবাহিনীর ঊর্ধ্বতন কর্মকর্তা ও গোয়েন্দা প্রধান হিসেবে নিযুক্ত হন। অনেক উগান্ডান নিজ দেশে রুয়ান্ডানদের উপস্থিতিতে রাগান্বিত ছিল।
১৯৮০-এর দশকের শেষদিকে কেগামে ও অন্য তিনজন দেশত্যাগী রুয়ান্ডার সামরিক ব্যক্তি মিলে তুতসি নেতৃত্বাধীন রুয়ান্ডান প্যাট্রিয়টিক ফ্রন্ট (আরপিএফ) প্রতিষ্ঠা করেন। দলটি জন্মভূমি রুয়ান্ডা দখলের উদ্দেশ্যে ১৯৯০ সালে আক্রমণ করলে গৃহযুদ্ধ শুরু হয়ে যায়। উগান্ডার সেনাবাহিনীতে সম্পৃক্ত অধিকাংশ তুতসি স্বেচ্ছাসেবীরা এ আক্রমণে যুক্ত ছিল। এ সময় কেগামে কানসাসের ফোর্ট লিভেনওর্থে অবস্থিত ইউ.এস. আর্মি কমান্ড এন্ড জেনারেল স্টাফ কলেজে অধ্যয়নরত ছিলেন। এপ্রিল, ১৯৯৪ সালের শুরুতে কিগালিতে রুয়ান্ডার হুতু রাষ্ট্রপতি হাবিয়ারিমানা বিমান দূর্ঘটনায় ভূপাতিত হয়ে নিহত হবার ঘটনাটি ছিল গণহত্যা শুরুর প্রধান কেন্দ্রবিন্দু। হুতু চরমপন্থীরা গণহত্যার প্রচারণা চালায়। তারা আনুমানিক ৫-১০ লক্ষ তুতসি ও মধ্যপন্থী হুতু মিত্রদেরকে হত্যা করে। এরফলে কেগামে ১০,০০০ - ১৪,০০০ এফপিআর সৈনদেরকে নেতৃত্ব দিয়ে হুতু বাহিনীর গণহত্যা বন্ধে পাঠান। যুদ্ধের শুরুতে দলনেতা ফ্রেদ রিজিয়েমাসহ এফপিআরের নেতৃত্বে অন্য দুইজন মৃত্যুবরণ করলে কেগামে দলের নেতৃত্ব গ্রহণ করেন ও গৃহযুদ্ধের নির্দেশ দেন। ১৯৯৩ সালের মধ্যে আরপিএফ রুয়ান্ডার গুরুত্বপূর্ণ অঞ্চলগুলোর নিয়ন্ত্রণভার গ্রহণ করে। কেগামে’র বাহিনী স্বল্পক্ষতির মুখোমুখি হয়ে রাজধানী কিগালি দখল করে নেয়। ফলশ্রুতিতে আগস্ট, ১৯৯৩ সালে অনুষ্ঠিত আরুশা চুক্তিতে আলোচনার মাধ্যমে যুদ্ধবিরতি ঘটে ও শান্তি চুক্তি স্বাক্ষরিত হয়। কেগামে গৃহযুদ্ধ বন্ধ করলে গণহত্যা বন্ধ হয় ও সামরিক বিজয় লাভ করেন।
এফপিআর হুতু জনগোষ্ঠীর নেতা পাস্তুর বিজিমাঙ্গুকে রাষ্ট্রপতি করে নতুন সরকার গঠন করে। কিন্তু প্রকৃত ক্ষমতা ছিল কেগামে’র হাতে। কেগামে উপ-রাষ্ট্রপতি ও প্রতিরক্ষামন্ত্রীর দায়িত্ব পান। ২০০০ সালে কেগামে জাতীয় পরিষদের মাধ্যমে রুয়ান্ডার অন্তর্বর্তীকালীন রাষ্ট্রপতি নির্বাচিত হন।
|-
ফিজো-ফুকো যন্ত্র

১৮৫০ খ্রিষ্টাব্দে ফরাসী পদার্থবিদ আর্মান্ড হিপ্পোলাইট লুই ফিজো ও জাঁ বার্নার্ড লিওঁ ফুকো আলোর গতিবেগ নির্ণয়ের জন্য ফিজো-ফুকো যন্ত্র উদ্ভাবন করেন।
ফিজো-ফুকো যন্ত্রে আলো একটি ঘূর্ণায়মান আয়না দ্বারা প্রতিফলিত হয়ে ৩৫ কিলোমিটার দূরের স্থির আয়নায় পড়ে। আলো যতক্ষণে স্থির আয়না থেকে প্রতিফলিত হয়ে ফিরে আসে , ঐ সময়ে ঘূর্ণায়মান আয়না অল্প কোণে ঘুরে যায়। এর ফলে ঘূর্ণায়মান আয়নায় প্রতিফলিত আলো উৎস থেকে দূরে সরে যায়।
দুইটি আয়নার মধ্যে দুরত্ব "h" হলে, ঘূর্ণায়মান আয়নায় প্রথম ও দ্বিতীয় প্রতিফলনের মধ্যেকার সময় হয় 2"h"/"c" যেখানে "c" = আলোর গতিবেগ। 
এই সময় ঘূর্ণায়মান আয়না formula_1 কৌণিক হারে "θ" কোণে ঘুরে যায়। ফলে,
অর্থাৎ আলোর গতিবেগ "θ" কোণকে পর্যবেক্ষণ করে জানা যাবে। উৎস থেকে 2"θ" কোণে অবস্থিত দূরবীক্ষণ যন্ত্রে প্রতিফলিত আলো ধরা পড়বে।
জাঁ বার্নার্ড লিওঁ ফুকো আর্মান্ড হিপ্পোলাইট লুই ফিজোর উদ্ভাবিত যন্ত্র থেকে ফিজো-ফুকো যন্ত্রের উদ্ভাবন করেন। ১৮৪৯ খ্রিষ্টাব্দে ফিজো তার উদ্ভাবিত যন্ত্রে দুটি স্থির আয়না ব্যবহার করেন। এর মধ্যে একটি আয়না একটি ঘূর্ণায়মান চাকতি দ্বারা আংশিক ভাবে ঢাকা। আলো চাকতির দাঁতের এক দিক দিয়ে গিয়ে প্রতিফলিত হয়ে দাঁতের অপর দিক দিয়ে ফিরে আসে। ধরে নেওয়া হয়, আলোর এক বার গমনের মধ্যে চাকতিটি এক দাঁত পরিমাণ ঘুরে যায়। এই যন্ত্রের সাহায্যে ফিজো আলোর গতিবেগ সঠিক মানের ৫% বেশি পান।
এই যন্ত্রে আলোর গতিপথে একটি জল ভর্তি নল রেখে জাঁ বার্নার্ড লিওঁ ফুকো দেখান যে বায়ুতে আলোর গতিবেগের তুলনায় জলে আলোর গতিবেগ কম। এই পরীক্ষা আইজাক নিউটনের আলোর কণাবাদী তত্ত্বকে নস্যাৎ করে।
২০১৩–১৪ নিউজিল্যান্ড ক্রিকেট দলের বাংলাদেশ সফর

নিউজিল্যান্ড জাতীয় ক্রিকেট দল ৪ অক্টোবর, ২০১৩ তারিখ থেকে ৬ নভেম্বর, ২০১৩ তারিখ পর্যন্ত বাংলাদেশ সফর করে। সফরে দলটি দু’টি টেস্ট, তিনটি একদিনের আন্তর্জাতিক ক্রিকেট ও একটি টুয়েন্টি২০ আন্তর্জাতিক খেলায় বাংলাদেশ জাতীয় ক্রিকেট দলের মুখোমুখি হয়।
তিন-কিস্তি দাবা

তিন-কিস্তি দাবা একটি ভিন্ন ধরনের দাবা খেলা বিশেষ যেখানে কোন খেলোয়াড় তিন বার প্রতিপক্ষের রাজাকে কিস্তি দিলে জয়ী ঘোষিত হয়। আনাতোলি কারপভ এই খেলায় পারদর্শী।
এই খেলার নিয়ম সাধারণ দাবার মতোই। কিন্তু এখানে কিস্তিমাত দ্বারা জয় ছাড়াও প্রতিপক্ষের রাজাকে তিন বার কিস্তি দিয়েও প্রতিপক্ষকে পরাজিত করা যায়।
যেহেতু প্রতিপক্ষের রাজাকে মাত্র তিন বার কিস্তি দিলেই খেলা শেষ হয়ে যায়, সেহেতু সঠিক সময়ে নিজের গুটির বিসর্জন দিয়েও খেলায় জেতা যায়। যদি কোন খেলোয়াড় দুই বার কিস্তি দিয়ে দিতে পারে, তখন নিজের গুটির বিসর্জন দিয়েও শেষ কিস্তি দিয়ে খেলা শেষ করতে পারে।
বাংলাদেশের সামরিক শাসনের গণভোট, ১৯৮৫

বাংলাদেশের সামরিক শাসনের গণভোট ১৯৮৫, হুসেইন মুহাম্মদ এরশাদের সামরিক শাসনকে বৈধতা দেওয়ার জন্য ২১শে মার্চ ১৯৮৫ সালে অনুষ্ঠিত হয়। যিনি ১৯৮২ সালে নির্বাচিত সরকারের অধীনে সেনাপ্রধানের দায়িত্ব পালন কালে রাষ্ট্রক্ষমতা গ্রহণ করেন এবং প্রধান সামরিক প্রশাসক হিসেবে দেশ শাসন করেন। গণভোটে ভোটারদের কাছে জিজ্ঞেস করা হয়, "আপনি কি রাষ্ট্রপতি এরশাদের গৃহীত নীতি সমর্থন করেন এবং আপনি কি চান, জাতীয় নির্বাচনের মাধ্যমে একটি নির্বাচিত সরকারের কাছে ক্ষমতা হস্তান্তরের পূর্ব পর্যন্ত তিনি তার প্রশাসন পরিচালনা করবেন?"
ফলাফল ছিল ৯৪.৫% হ্যাঁ এবং মোট ৭২.২% ভোট সংগৃহীত হয়েছিল। বিরোধীরা গণভোটের দিন সাধারণ ধর্মঘটের আয়োজন করেন এবং ফলাফল পূর্ব নির্বারিত বলে ঘোষণা করেন।
কাজী নজরুল বিশ্ববিদ্যালয়

কাজী নজরুল বিশ্ববিদ্যালয় হলো পশ্চিমবঙ্গের আসানসোল মহানগরীর একটি সরকারি বিশ্ববিদ্যালয়। এই বিশ্ববিদ্যালয়টি কবি কাজী নজরুল ইসলামের নামে নামাঙ্কিত। ২০১২ সালে এই বিশ্ববিদ্যালয়টি প্রতিষ্ঠিত হয়। পশ্চিম বর্ধমান জেলার মোট ২১টি সরকারি ও বেসরকারি কলেজ এই বিশ্ববিদ্যালয়ের অধীনস্থ। বিশ্ববিদ্যালয়ের প্রথম উপাচার্য ছিলেন অনুরাধা মুখোপাধ্যায়।
২০১৬ সালে মুখ্যমন্ত্রী মমতা বন্দ্যোপাধ্যায় আসানসোলে অবস্থিত কাজী নজরুল বিশ্ববিদ্যালয়ের অধীনে একটি খনি, খনিজ ও ধাতুবিদ্যার শিক্ষাকেন্দ্র খোলার অনুমতি দেন ও ৭ একর জমি প্রদান করেন বিদ্যালয়টির জন্য। এই বিদ্যালয় থেকে বিটেক, এমটেক, ডিপ্লোমা ও পিএইচডি ডিগ্রি প্রদান করা হয়।
কাজী নজরুল বিশ্ববিদ্যালয়ের কেন্দ্রীয় গ্রন্থাগারটি ২০১৩ সালে প্রতিষ্ঠিত হয়। এটি বিদ্যাচর্চা ভবনের নিচতলায় একটি সুবিধাজনক স্থানে অবস্থিত। বইগুলি ডিউই দশমিক শ্রেণিবিভাগ অনুসারে শ্রেণিবদ্ধ করা হয়েছে। সব বই বারকোড যুক্ত করা হয়। অধিভুক্ত কলেজের শিক্ষার্থীরাও কেন্দ্রীয় গ্রন্থাগারে প্রবেশ করতে পারবে। বইয়ের সংগ্রহে বাংলা সাহিত্য, ইংরেজি সাহিত্য, বিশুদ্ধ বিজ্ঞান, শিল্পকলা, ইতিহাস ও সামাজিক বিজ্ঞান, ভাষা ইত্যাদির বিস্তৃত বিষয়ের নথি অন্তর্ভুক্ত রয়েছে।বিশ্ববিদ্যালয়ের গ্রন্থাগারে ২০ হাজারের বেশি বইয়ের মূল্যবান সংগ্রহ রয়েছে।
লাবণ্য প্রভা ঘোষ

লাবণ্য প্রভা ঘোষ (১৪ আগস্ট ১৮৯৭-১১ এপ্রিল ২০০৩) ভারতের একজন গান্ধীবাদী স্বাধীনতা সংগ্রামী এবং মানভূম জেলায় অনুষ্ঠিত বাংলা ভাষা আন্দোলনের একজন নেত্রী ছিলেন। জীবনের শেষভাগে তিনি দারিদ্র্যপীড়িত অবস্থায় একটি আশ্রমে বসবাস করেন। তার একমাত্র আয় ছিল স্বাধীনতা যোদ্ধাদের দেয়া ভাতা। ভারতের স্বাধীনতার আগে ও পরে সারা জীবন তিনি সাধারণ মানুষের অধিকারের জন্য লড়ে গেছেন।
লাবণ্য প্রভা ১৮৯৭ খ্রিষ্টাব্দের ১৪ আগস্ট জন্মগ্রহণ করেন। ১৯০৮ খ্রিষ্টাব্দে এগারো বছর বয়সে স্বাধীনতা সংগ্রামী অতুলচন্দ্র ঘোষের সাথে তার বিবাহ হয়। তিনি কখনও বিদ্যালয়ে যান নি, তবে তার পিতা তাকে শিখিয়েছিলেন। তার পিতা ছিলেন পুরুলিয়ার বিখ্যাত শিক্ষাব্রতী অঘোরচন্দ্র রায়। ঋষি নিবারণ চন্দ্র দাশগুপ্ত, লাবণ্য প্রভা ও তার স্বামী একত্রে পুরুলিয়ায় “শিল্পাশ্রম” স্থাপন করেন। এই স্থানে সুভাষ চন্দ্র বসু, চিত্তরঞ্জন দাশ ও অনেক স্বাধীনতা সংগ্রামী জড়ো হতেন। তিনি ছিলেন পুরুলিয়ার প্রথম মহিলা বিধায়ক, যিনি লোকসেবক সংঘের হয়ে নির্বাচিত হন। তিনি মানভুম অঞ্চলে স্বাধীনতা সংগ্রামের গুরুত্বপূর্ণ কেন্দ্র "শিল্পশ্রমে" সক্রিয় সদস্য ছিলেন। তিনি পুরুলিয়ার ব্রিটিশ বিরোধী আন্দোলনে সক্রিয় নেতৃত্ব দেন। তার পুত্র অরুণচন্দ্র ঘোষ এবং ঊর্মিলা মজুমদার ও স্বাধীনতা আন্দোলনে ছিলেন এবং তারাও মায়ের সঙ্গে শিল্পাশ্রমে থাকতেন।
লাবণ্য প্রভা শিল্পাশ্রমের সক্রিয় সদস্য হিসেবে মানভূম অঞ্চল থেকে ভারতের স্বাধীনতা আন্দোলনে যোগ দেন। তিনি তার স্বামী কর্তৃক প্রতিষ্ঠিত সাপ্তাহিক সাময়িকী “মুক্তি”-তে লেখালেখি করতে এবং ১৯৬১ সালে তার স্বামীর মৃত্যুর পরে তিনি সাময়িকীর সম্পাদকের দায়িত্ব নিয়েছিলেন।
তিনি ১৯৩০ খ্রিষ্টাব্দে অনুষ্ঠিত লবণ সত্যাগ্রহ, ১৯৪২ খ্রিষ্টাব্দের ভারত ছাড়ো আন্দোলন ও ১৯৪৫ খ্রিষ্টাব্দের পতাকা সত্যাগ্রহ আন্দোলনে যোগদান করে বহুবার কারাবরণ করেন। ১৯৪১ সালে তিনি পৃথক সত্যগ্রহ পালন করেছিলেন এবং ব্রিটিশরা তাকে গ্রেপ্তার করেছিল। ১৯৪২ সালে মহাত্মা গান্ধীর আহ্বানে ভারতছাড় আন্দোলনের অংশ হিসাবে লাবণ্য প্রভা ঘোষ এবং তার কন্যা কমলা ঘোষ একত্রে মিলে পুরুলিয়ার শিল্পআশ্রমে প্রতিবাদের আয়োজন করেছিলেন এবং উভয়কে ব্রিটিশরা গ্রেপ্তার করেছিল। তিনি ব্রিটিশ রাজত্বকালে পুরুলিয়ায় হওয়া বেশ কয়েকটি বিক্ষোভের শীর্ষনেত্রী ছিলেন।
ভারতের স্বাধীনতা লাভের পর লাবণ্য প্রভা বিহারের মানভূম জেলায় বাংলা ভাষা আন্দোলনে যোগদান করেন। এই আন্দোলনে তিনি তিনবার গ্রেপ্তার হন। ১৯৫৬ খ্রিষ্টাব্দের ২০শে এপ্রিল তিনি পাকবিড়া গ্রাম থেকে কলকাতা শহরের দিকে শান্তিপূর্ণ পদযাত্রার নেতৃত্ব দেন ও ৭ই মে কলকাতা পৌছলে কারাবরণ করেন।
ভাষা আন্দোলনে অবদানের জন্য ভাষাশহীদ স্মারক সমিতির পক্ষ থেকে ২০০৩ সালের ফেব্রুয়ারিতে সুনীল গঙ্গোপাধ্যায় তাকে সমাদৃত করেছিলেন।
২০০৩ খ্রিষ্টাব্দের ১১ই এপ্রিল ১০৬ বছর বয়সে অত্যন্ত দরিদ্র অবস্থায় তার মৃত্যু ঘটে।
২০০৬-০৭ স্কটল্যান্ড ক্রিকেট দলের বাংলাদেশ সফর

স্কটল্যান্ড জাতীয় ক্রিকেট দল ২টি একদিনের আন্তর্জাতিক ম্যাচ খেলার জন্য ২০০৬ সালে ১৫-১৭ ডিসেম্বর বাংলাদেশ সফর করে। সফরে একটি প্রস্তুতিমূলক ম্যাচসহ বাকি ২টি একদিনের আন্তর্জাতিক ম্যাচেই স্কটল্যান্ড পরাজিত হয়।
<nowiki>*</nowiki> দেওয়াল্ড নেলকে দলে নেয়া হয় কিন্তু সফর শুরু করার আগে প্রত্যাহার করা হয়।
ক্রিস্তিনা ফের্নান্দেস দে কির্শনার

ক্রিস্তিনা ফের্নান্দেস দে কির্শনার (ক্রিস্তিনা ফের্নান্দেস বা ক্রিস্তিনা কির্শনার (; ; জন্ম: ১৯ ফেব্রুয়ারি, ১৯৫৩) বুয়েনোস আইরেস প্রদেশের লা প্লাতা শহরে জন্মগ্রহণকারী আর্জেন্টিনার বিশিষ্ট মহিলা আইনজীবী ও রাজনীতিবিদ। বর্তমানে তিনি আর্জেন্টিনার প্রথম নির্বাচিত নারী রাষ্ট্রপতির দায়িত্ব পালন করছেন ও ইসাবেল মার্তিনেস দে পেরোনের পর দ্বিতীয় নারী হিসেবে রাষ্ট্রপতির পদ লাভ করেছেন। এছাড়াও তিনি আর্জেন্টিনার প্রথম নারী, যিনি রাষ্ট্রপতি পদে পুণঃনির্বাচিত হয়েছেন।
তিনি প্রয়াত স্বামী ও সাবেক রাষ্ট্রপতি নেস্তর কির্চনারের স্থলাভিষিক্ত হন। অক্টোবর, ২০০৭ সালে প্রথমবারের মতো রাষ্ট্রপতি হিসেবে নির্বাচিত হন। এরপর অক্টোবর, ২০১১ সালে দ্বিতীয়বারের মতো চার বছর মেয়াদকালে আর্জেন্টিনার ৫২তম রাষ্ট্রপতি হবার সুযোগ লাভ করেন।
ক্রিস্তিনা ফার্নান্দেজ স্পেনীয় বংশোদ্ভূত বাস চালক এদুয়ার্দো ফের্নান্দেস এবং জার্মান বংশোদ্ভূত ওফেলিয়া এসথার ভিলহেল্মের কন্যা। তিনি বুয়েনোস আইরেস প্রদেশের লা প্লাতা শহরে অবস্থিত জাতীয় বিশ্ববিদ্যালয়ে স্নাতক পর্যায়ে পড়াশোনা করেন। অধ্যয়নের সময়ে সেখানেই আইন বিষয়ের ছাত্র ও পরবর্তীকালে আর্জেন্টিনার রাষ্ট্রপতি নেস্তর কির্শনারের সাথে পরিচিত হন। 
১৯৭৫ সালে উভয়ে বিবাহ-বন্ধনে আবদ্ধ হন। একবছর পর সামরিক জান্তা কর্তৃক আর্জেন্টিনার ক্ষমতাভার গ্রহণ করলে লা প্লাতা ছেড়ে এ দম্পতি সান্তা ক্রুস প্রদেশে অবস্থিত নেস্তরের নিজ শহর রিও গাইয়েগোসে চলে যান। এরপর তারা আইনজীবী হিসেবে সান্তা ক্রুজ প্রদেশে চলে আসেন। ১৯৮৩ সালে দেশে গণতন্ত্র ফিরে আসলে উভয়ে নির্বাচনী রাজনীতিতে সক্রিয় হন।
১৯৮৭ সালে নেস্তর কির্চনার রিও গলেগসের মেয়র হিসেবে নির্বাচিত হন। স্বামী চারবছর মেয়াদের প্রাদেশিক গভর্নর হলে ক্রিস্টিনা সান্তা ক্রুজের ফার্স্ট লেডি হন। ২০০৩ থেকে ২০০৭ সাল পর্যন্ত নেস্তর কির্চনারের রাষ্ট্রপতি থাকাকালীন সময়ে ফার্স্ট লেডির মর্যাদা উপভোগ করেন। ২০১০ সালে স্বামীর মৃত্যু পর্যন্ত ক্রিস্টিনা সংসার ধর্ম পালন করেন।
জাস্টিসিয়ালিস্ট পার্টির সদস্য হিসেবে মে, ১৯৯১ সালে একবার প্রাদেশিক পরিষদের জাতীয় প্রতিনিধি হয়েছিলেন। এছাড়াও ১৯৯৫ থেকে ২০০৭ সালের মধ্যে তিনবার জাতীয় সিনেটর হিসেবে সান্তা ক্রুজ ও বুয়েন্স আয়ার্স প্রদেশ থেকে নির্বাচিত হন।
২০০৭ সালের রাষ্ট্রপতি নির্বাচনে ফ্রন্ট ফর ভিক্টরি দলের পক্ষ হয়ে নির্বাচন করেন ও রাষ্ট্রপতি হিসেবে ক্ষমতাভার গ্রহণ করেন।
দ্বারকানাথ কোটনিস

দ্বারকানাথ শান্তারাম কোটনিস (দেবনাগরী: , ) (অক্টোবর ১০, ১৯১০ – ডিসেম্বর ৯, ১৯৪২) ভারতের পাঁচজন চিকিৎসকের মধ্যে একজন যাঁরা দ্বিতীয় চীন-জাপান যুদ্ধের সময় চীনে চিকিৎসা সহায়তার জন্য গেছিলেন। তিনি ভারত ও চীন দুই দেশের সম্পর্ক ও বন্ধুত্বের প্রতীক হিসেবে দুই দেশের মানুষের কাছে সম্মানিত।
দ্বারকানাথ শান্তারাম কোটনিস মহারাষ্ট্রের সোলাপুরে এক নিম্ন মধ্যবিত্ত পরিবারে জন্মগ্রহণ করেন। তার পিতা শান্তারাম্ম কোটনিসের তিন পুত্র ও পাঁচ কন্যা ছিল। দ্বারকানাথ বম্বে বিশ্ববিদ্যালয়ের শেঠ গোবর্ধনদাস সুন্দরদাস মেডিক্যাল কলেজ থেকে চিকিৎসাশাস্ত্র অধ্যয়ন করেন। কোটনিস পিতার কাছ থেকে দেশপ্রেম ও সেবার ভাবনায় অনুপ্রাণিত হয়েছিলেন।
জাপানের চীন আক্রমণের পরে ১৯৩৮ খ্রিষ্টাব্দে চু তে জওহরলাল নেহরুকে ভারত থেকে কয়েকজন চিকিৎসককে চীনে পাঠাতে অনুরোধ করেন। ১৯৩৮ খ্রিষ্টাব্দের ৩০শে জুন ভারতীয় জাতীয় কংগ্রেসের তৎকালীন সভাপতি সুভাষচন্দ্র বসু ভারতবাসীর কাছে এই বিষয়ে আবেদন করেন। এছাড়াও তিনি মডার্ণ রিভিউ পত্রিকায় দূর প্রাচ্যে জাপানের ভূমিকা বিষয়ে এক নিবন্ধ লেখেন। সুভাষচন্দ্রের ডাকে সাড়া দিয়ে এলাহাবাদ থেকে মদনমোহন অটল, নাগপুর থেকে এম চোলকর, কলকাতা থেকে দেবেশ মুখোপাধ্যায় ও বিজয় কুমার বসু এবং সোলাপুর থেকে কোটনিস যোগদান করেন ও ১৯৩৮ খ্রিষ্টাব্দের সেপ্টেম্বর মাসে চীনের উদ্দেশ্যে রওনা হন। 
পাঁচজনের এই চিকিৎসক দল চীনের ঊহান শহরের হানকো বন্দরে পদার্পণ করলে তাদের ইয়েনান পাঠিয়ে দেওয়া হয়। সেখানে তাদের অভ্যর্থনা জানান মাও সে তুং, চু তে ও অন্যান্য চীনের কমিউনিস্ট পার্টির শীর্ষ নেতারা। চীন যাওয়ার পরে কোটনিস পিতার মৃত্যুসংবাদ পান কিন্তু কোটনিস সেবার ব্রত পরিত্যাগ করে দেশে ফিরে আসেননি। ১৯৩৯ খ্রিষ্টাব্দে তিনি উটাই পর্বতের নিকটে জিন-চা-জি সীমান্তে মাও সে তুংয়ের নেতৃত্বে থাকা অষ্টম রুট বাহিনীতে যোগদান করেন। কোটনিস যুদ্ধ চলাকালীন অত্যন্ত প্রতিকূল পরিবেশে প্রায় ৮০০ আহত সৈন্যের চিকিৎসা করেন। এই সময়ে কিছুদিন জিন-চা-জি (晉察冀) সৈন্য বিভাগে ডঃ বেথুন স্বাস্থ্যবিধি বিদ্যালয়ে স্বাস্থ্য বিষয়ক ভাষণ দিতেন। পরে তাকে ইয়েনানের ডঃ বেথুন আন্তর্জাতিক শান্তি হাসপাতালের প্রথম অধিকর্তার দায়িত্ব দেওয়া হয়। পাঁচজনের এই দলের বাকি সদস্যরা মিশন শেষে ভারতে ফিরে যান কিন্তু দ্বারকানাথ কোটনিস আর ফেরেননি। চীনা ভাষা শিখে নেন এবং সাম্রাজ্যবাদ বিরোধী যুদ্ধে জড়িয়ে পড়েন।
১৯৪১ খ্রিষ্টাব্দের নভেম্বর মাসে কোটনিস ডঃ বেথুন আন্তর্জাতিক শান্তি হাসপাতালের এক সেবিকা গুয়ো কুইংলানকে () বিবাহ করেন। ১৯৪২ খ্রিষ্টাব্দের ২৩শে আগস্ট তাদের এক ছেলের জন্ম হয়। নিয়ে রংঝেনের উপদেশ মতো ভারতের চীনা প্রতিশব্দ "ইন" () ও চীনের চীনা প্রতিশব্দ "হুয়া" () মিলিয়ে তার নাম রাখা হয় "ইনহুয়া"। 
প্রতিকূল যুদ্ধকালীন পরিবেশে প্রতিনিয়ত কাজের দরুন কোটনিসের স্বাস্থ্য ভেঙ্গে পড়ে। ইনহুয়ার জন্মের মাত্র তিন মাস পরেই কোটনিস মৃগীরোগে আক্রান্ত হন। পরপর একটানা খিঁচুনির ফলে ১৯৪২ খ্রিষ্টাব্দের ৯ই ডিসেম্বর কোটনিসের মৃত্যু হয়।
কোটনিসের জীবন নিয়ে শান্তারাম রাজারাম ভাঙ্কুদ্রের পরিচালনায় ও খ্বাজা আহমেদ আব্বাসের রচনায় ১৯৪৬ খ্রিষ্টাব্দে "ডঃ কোটনিস কি অমর কহানি" নামে একটি হিন্দী চলচ্চিত্র তৈরী হয়। ১৯৮২ খ্রিষ্টাব্দে "কে ডি হ্যুয়া দাই ফু" নামে এক চীনা চলচিত্রও তার জীবন নিয়ে তৈরি হয়।
অলিম্পিক সনদ

অলিম্পিক সনদ হল অলিম্পিক গেমস পরিচালনা করার জন্য সাধারণ নিয়ন কানুন, দিকনির্দেশনা ও আইনের সমষ্টি। এই সনদ সর্বশেষ ২০১১ সালের ৮ জুলাই হালনাগাদ করা হয়েছে। আন্তর্জাতিক অলিম্পিক কমিটি এই সনদ অনুসারে অলিম্পিক গেমসের সমস্ত বিষয়বস্তু নিয়ন্ত্রণ করে থাকে। অলিম্পিক সনদ ফরাসি ও ইংরেজি এই দুটি ভাষায় লিখা রয়েছে। যদি কখনও দুটি ভাষায় মধ্যে আর্থগত দ্বন্দ্ব্বের সৃষ্টি হয় তাহলে ফরাসি ভাষার অর্থকেই চূড়ান্ত বলে ধরা হবে।
অলিম্পিকের ইতিহাসে শুরু থেকেই সব ধরনের বিতর্কের সমাধান করা হয়েছে এই অলিম্পিক সনদের আইন অনুসারে। অলিম্পিক সনদের মূলত তিনটি উদ্দেশ্য
অলিম্পিক সনদ পাঁচটি চ্যাপ্টার ও ৬১ টি আর্টিকেলের নিয়ে গঠিত। এই চ্যাপ্টার ও আর্টিকেলগুলি অলিম্পিক গেমস সংক্রান্ত সকল নিয়ম কানুন ও বিভিন্ন আইনের সমন্বয়ে গঠিত হয়েছে। অলিম্পিক সংশ্লিষ্ট সকলেই এই সনদ মেনে চলতে বাধ্য থাকে এবং অলিম্পিক কংগ্রেসেরর মাধ্যমেই কেবল সনদে পরিবর্তন আনা যায়। এই সনদ অলিম্পিক আন্দোলন এবং অলিম্পিক গেমসের পরিচালনা, নিয়ন্ত্রণ ও উৎসাহ প্রদানের মাধ্যমে অলিম্পিক গেমস রক্ষায় সাহায্য করে থাকে। অলিম্পিক সনদের অন্যতম মূল উপাদানগুলো হলঃ
পাতি সরালি

পাতি সরালি (বৈজ্ঞানিক নাম: "Dendrocygna javanica"), ছোট সরালি, সরালি বা গেছো হাঁস Anatidae (অ্যানাটিডি) গোত্র বা পরিবারের অন্তর্গত "Dendrocygna" গণের অন্তর্ভুক্ত সুলভ এক প্রজাতির হাঁস। পাখিটি বাংলাদেশ, ভারত ছাড়াও দক্ষিণ ও দক্ষিণ-পূর্ব এশিয়ার বিভিন্ন দেশে দেখা যায়। পাতি সরালির বৈজ্ঞানিক নামের অর্থ "জাভার বৃক্ষবাসী হাঁস" (গ্রিক: "dendron" = বৃক্ষ, "cygnus" = হাঁস;লাতিন: "javanica" = জাভা দ্বীপের অধিবাসী)। সারা পৃথিবীতে এক বিশাল এলাকা জুড়ে এরা বিস্তৃত, প্রায় ৫৬ লক্ষ ৭০ হাজার বর্গ কিলোমিটার এলাকা জুড়ে এদের আবাস। বিগত কয়েক দশক ধরে এদের সংখ্যা কমছে, তবে এখনও আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত।
স্বভাবে এরা নিশাচর; রাতে খাবারের সন্ধানে চরে বেড়ায়। এছাড়া দিনে জলমগ্ন ধানক্ষেত ও বড় জলাশয়ের আশেপাশে দলবদ্ধভাবে বিচরণ করে। এরা গাছের ডালে চড়ে বসতে পারে এবং কখনো কখনো গাছের গর্তে বাসা করে। এদের দেহ বাদামি ও গলা লম্বা। এদের ডানা যথেষ্ট চওড়া আর ওড়ার সময় শিষের মত শব্দ উৎপন্ন করে। বড় সরালির মত এর লেজের গোড়া হালকা নয়, খয়েরি রঙের।
নোয়াপাড়া মেট্রো স্টেশন

নোয়াপাড়া হল কলকাতা মেট্রোর বৃহত্তম স্টেশন। ২০১৩ সালের ১০ জুলাই অল্প কয়েকটি পরিষেবা সহ এই স্টেশনটি চালু করা হয়। এখানে ১৮২ মিটার দৈর্ঘ্যের চারটি প্ল্যাটফর্ম রয়েছে (কলকাতা মেট্রোর অন্যান্য স্টেশনে সাধারণত দুটি করে প্ল্যাটফর্ম থাকে)। এই স্টেশনের মাধ্যমে বরানগর, সিঁথি, টবিন রোড, দমদম ক্যান্টনমেন্ট ও দুর্গানগরের সঙ্গে কলকাতার অন্যান্য অঞ্চলের যোগাযোগ রক্ষিত হচ্ছে। স্টেশনটি তিন তলা। এখানে ছয়টি চলমান সিঁড়ি আছে ও ৪টি এলিভেটর আছে। এছাড়া নিরাপত্তার জন্য ৩১টি সিসিটিভি আছে। এই স্টেশনের পাশেই কলকাতা মেট্রোর একটি কারশেড আছে। কারশেডটির মোট আয়তন ১৪৭ একর। এর মাধ্যমে মেট্রো রেকগুলির রক্ষণাবেক্ষণ করা হয়।
নোয়াপাড়া মেট্রো স্টেশন কলকাতা মেট্রোর লাইন ১-এর উপর উত্তোলিত ভাবে অবস্থিত।
স্টেশনটি তিনটি স্তরে বিন্যস্ত রয়েছে। এই তিনটি স্তর হল ভূমি স্তর (রাস্তায় স্তর), এল১ বা দ্বিতীয় স্তর এবং এল২ বা তৃতীয় স্তর। ভূমি স্তরে স্টেশনের প্রবেশ পথের শুরু এবং প্রস্থান পথের শেষ হয়। দ্বিতীয় স্তর বা এল১ বা মধ্যবর্তী তলাতে মূলত টিকিট পরীক্ষা ও টিকিট ক্রয়ের ব্যবস্থা রয়েছে। তৃতীয় স্তর বা এল২ বা শেষ স্তরে ৪ টি প্ল্যাটফর্ম এবং ৪ টি রেল ট্র্যাক রয়েছে।
এটি ভারতের প্রাচীনতম এবং বৃহত্তম মেট্রো ডিপো। এটি কলকাতা মেট্রো লাইন ১-এর জন্য ব্যবহৃত হয় এবং ভবিষ্যতে কলকাতা মেট্রো লাইন ৪-এর জন্য ব্যবহৃত করা হবে। এই ডিপো একসাথে সর্বোচ্চ ৪০ টি রাক ধারণ করতে পারে। নতুন প্রাপ্ত রেকগুলিও এখানে পরীক্ষা করা হয় এবং পুরানোগুলি এখানে রাখা হয়। ডিপোটি কলকাতা কর্ড লাইনের সাথে সংযুক্ত, যাতে নতুনভাবে তৈরি রাকগুলি সরাসরি ভারতীয় রেলের ইঞ্জিন ব্যবহার করে ডিপোতে আনা যায়।
এটি ১৯৮৪ সালে খোলা হয়। এর আগে এটি রেলওয়ে ইয়ার্ড হিসাবে ব্যবহৃত হত এবং একটি ট্র্যাক টেক্সমাকো রেল ও প্রকৌশল উৎপাদনের ইউনিট পর্যন্ত বিস্তৃত ছিল।
কোচবিহার বিমানবন্দর

কোচবিহার বিমানবন্দর হল পশ্চিমবঙ্গের কোচবিহার শহরের বিমানবন্দর। এটি বৃহত্তর অসম-বাংলা সীমান্ত এলাকায় পরিষেবা দেয়। বিমানবন্দরটি ১৭৩ একর জমির উপর গড়ে উঠেছে।
এই বিমানবন্দরের চার্টার বিমানসংস্থাগুলি হল ডেকান অ্যাভিয়েশন (কলকাতা) ও নর্থইস্ট শাটলস (কলকাতা, গুয়াহাটি)।
এই বিমানবন্দরটি সাধারণ সমুদ্রপৃষ্ঠ থেকে ১৩৮ ফুট (৪২) মিটার উচ্চতায় অবস্থিত। 
বিমানবন্দরে একটি রানওয়ে রয়েছে। কম্পাসের কাঁটা নিরিখে রানওয়েটির অবস্থান হল ০৪/২২। এই রানওয়েতে বিমান উড্ডোয়ন ও অবতরনের জন্য ইনস্ট্রুমেন্ট ল্যান্ডিং সিস্টের ব্যবস্থা নেই। রানওয়েটি ১,০৬৯ মিটার দীর্ঘ ও ৩০ মিটার প্রসস্ত।
বিমানবন্দরের অ্যাপ্রোন বা বিমান দাঁড়ানোর স্থানটি ৭০ মিটার দীর্ঘ ও ৬৮ মিটার প্রসস্ত। এই স্থানে একই সঙ্গে দু'টি ডরনিয়ার ডিও-২২৮ বিমান ও একটি এফএক্স-২৭ বিমান দাঁড়াতে পাড়ে।
জেনিফার টুর চ্যায়েস

জেনিফার টুর চ্যায়েস মাইক্রোসট রিসার্চ নিউ ইংল্যান্ড যেটি ২০০৮ সালে প্রতিষ্ঠিত এবং মাইক্রোসফট রিসার্চ নিউইয়র্ক সিটির ২০১২ সালে প্রতিষ্ঠিত ব্যবস্থাপনা পরিচালক হিসেবে কাজ করছেন তিনি। প্রিন্সটন বিশ্ববিদ্যালয় থেকে গাণিতিক পদার্থবিদ্যা বিষয়ে পিএইচডি করেন তিনি। ইউসিএলএ এবং ইউনিভার্সিটি অব ওয়াশিংটনে শিক্ষক হিসেবে কাজ করেছেন।
জেনিফার টুর চ্যায়েস যুক্তরাষ্ট্রের নিউইয়র্কে বেড়ে উঠেছেন। তার মা-বাবা ইরান থেকে এসে যুক্তরাষ্ট্রে অভিবাসী হয়েছেন। ১৯৯৩ সালে ক্রিস্টিয়ান বোর্গসকে বিয়ে করেন। দুজনে মিলে ১৯৯৭ সালে প্রতিষ্ঠা করেন থিওরি গ্রুপ। তাত্ত্বিক কম্পিউটার বিজ্ঞানের নানা বিষয় নিয়ে কাজ করে এ প্রতিষ্ঠান। তিনি নেটওয়ার্কের মডেল ও বৈশিষ্ট্য এবং ফেজ ট্রানজিশন নিয়ে কাজ করেন। প্রায় ১২০টি বৈজ্ঞানিক প্রবন্ধ রচনা করেছেন তিনি তাছাড়া ২৫টি উদ্ভাবনের পেটেন্ট আছে তার নামে।
জেনিফার টুর চ্যায়েস ২০১২ সালে পেয়েছেন উইমেন অব ভিশন অ্যাওয়ার্ড, যেটি আনিতা বোর্গ ইনস্টিটিউট ফর উইমেন অ্যান্ড টেকনোলজি তাকে এ পুরস্কার দেয়।
প্যাঙ্গং হ্রদ

প্যাঙ্গং হ্রদ বা প্যাঙ্গং সো ভারত-চীন সীমান্তে হিমালয়ের এক হ্রদ ।
ভারতের কেন্দ্রশাসিত অঞ্চল লাদাখ ও চীনের রুতোগ প্রদেশের সীমান্তে উচ্চতায় প্যাঙ্গং হ্রদ অবস্থিত। এই হ্রদ লম্বা যার মধ্যে প্রায় ৬০ শতাংশ তিব্বতে অবস্থিত। এই হ্রদের পূর্ব দিকটি তিব্বতের অন্তর্গত এবং পশ্চিম প্রান্তটি ভারতের অন্তর্গত। এই হ্রদটির সবচেয়ে চওড়া স্থানটি বিস্তৃত।
প্যাঙ্গং হ্রদ ভারত ও চীনের মধ্যেকার একটি বিতর্কিত অঞ্চল। এই হ্রদের ওপর দিয়ে প্রকৃত নিয়ন্ত্রণ রেখা গেছে। প্রকৃত নিয়ন্ত্রণ রেখার পূর্বদিকে ২০ কিলোমিটার পর্যন্ত এলাকা ভারত নিজের বলে দাবী করলেও চীনের অধিকারে রয়েছে। এই হ্রদের পূর্ব ও পশ্চিম প্রান্তের অধিকার নিয়ে কোন বিতর্ক নেই। এই হ্রদের মাঝামাঝি স্থানে উত্তর তীরে অবস্থিত খুর্নক দুর্গ ভারতের দাবী থাকা সত্ত্বেও ১৯৫২ খ্রিষ্টাব্দ থেকে চীনের অধিকৃত। ১৯৬২ খ্রিষ্টাব্দের ২০ অক্টোবর, ভারত-চীন যুদ্ধের সময় এই অঞ্চল চীনের সামরিক বাহিনী অধিকার করে নেয়।
খুর্নক দুর্গ

খুর্নক দুর্গ তিব্বতের পশ্চিম ভাগে অবস্থিত একটি ধ্বংসপ্রাপ্ত দুর্গ।
খুর্নক দুর্গ তিব্বতের পশ্চিম ভাগে প্যাঙ্গং হ্রদের উত্তর তীরে স্থানাঙ্কে অবস্থিত একটি ধ্বংসপ্রাপ্ত দুর্গ । এই দুর্গটি সমুদ্রপৃষ্ঠ থেকে ৪২৫৭ মিটার ওপরে অবস্থিত। 
খুর্নক দুর্গ বিতর্কিত আকসাই চিন অঞ্চলে অবস্থিত। ১৯৫২ খ্রিষ্টাব্দ থেকে এই দুর্গটি চীনের অধিকারে থাকলেও এই অঞ্চলের ওপর ভারত অধিকারের দাবী করে।
কোংকা গিরিপথ

কোংকা গিরিপথ বা কোংকা লা হিমালয়ের চাং চেন্মো পর্বতশ্রেণীতে অবস্থিত একটি গিরিপথ।
কোংকা গিরিপথ হিমালয়ের চাং চেন্মো পর্বতশ্রেণিতে স্থানাঙ্কে সমুদ্রপৃষ্ঠ থেকে উচ্চতায় অবস্থিত।
কোংকা গিরিপথ প্রকৃত নিয়ন্ত্রণ রেখার ওপরে অবস্থিত। চীন এই গিরিবর্ত্মকে ভারতের সাথে তাদের সীমান্ত বলে দাবী করলেও ভারত এই গিরিপথের পূর্বদিকে অবস্থিত লানাক গিরিপথ ভারত-চীন সীমান্ত হিসেবে মনে করে।
১৯৫৯ খ্রিষ্টাব্দের ২০শে অক্টোবর সেন্ট্রাল রিজার্ভ পোলিস ফোর্সের এক জওয়ান ও এক স্থানীয়কে কোংকা গিরিবর্ত্মে ছাউনি বানাতে পাঠানো হলে একদিন পরেও তাদের কোন খবর পাওয়া যায় না। তাই পরের দিন ২১শে অক্টোবর তাদের খোঁজে করম সিংয়ের নেতৃত্বে কুড়ি জন সেন্ট্রাল রিজার্ভ পোলিস ফোর্সের জওয়ান কোংকা গিরিবর্ত্মের উদ্দেশ্যে রওনা হন। গিরিবর্ত্মের দুই কিলোমিটার পশ্চিমে চাং চেন্মো নদীর তীরে চীনের সৈন্যরা তাদের ওপর আক্রমণ করলে নয়জন ভারতীয় ও একজন চীনা গুলিযুদ্ধে মারা যান। বাকি বারো জন ভারতীয় জওয়ানদের ধরে নিয়ে যাওয়া হয়। এই ঘটনায় ভারত সরকার তীব্র প্রতিবাদ জানালে চীন ১৯৫৯ খ্রিষ্টাব্দের ১৪ই নভেম্বর বন্দীদের মুক্তি দেয় এবং মৃতদেহগুলিকে সমর্পণ করে।
ভারতের সাধারণ নির্বাচন, ১৯২০

১৯২০ সালে ব্রিটিশ ভারতে ইম্পেরিয়াল লেজিসলেটিভ কাউন্সিল ও প্রাদেশিক কাউন্সিলের সদস্য মনোনীত করার জন্য সাধারণ নির্বাচন অনুষ্ঠিত হয়েছিল। এটি ছিল ব্রিটিশ ভারত তথা ভারতীয় উপমহাদেশের ইতিহাসে সর্বপ্রথম নির্বাচন।
নতুন সেন্ট্রাল লেজিসলেটিভ এসেম্বলি যা ছিল ইম্পেরিয়াল লেজিসলেটিভ কাউন্সিলের নিম্ন কক্ষ, দিল্লি ভিত্তিক এ এসেম্বলির ১০৪টি নির্বাচনী আসন ছিল যার মধ্যে ৬৬টি আসনে প্রতিযোগিতা করা যেত এবং আটটি আসনে ইউরোপীয়ানরা চেম্বার অফ কমার্স দ্বারা নির্বাচিত হত। উচ্চকক্ষে অর্থাৎ স্টেট কাউন্সিলে ৩৪টি আসনের মধ্যে ২৪টিতে প্রতিযোগিতা করতে হত বাকি দশটি আসনের মধ্যে পাঁচটি মুসলমানদের, তিনটি ইউরোপীয়ানদের, একটি শিখদের ও অপরটি ইউনাইটেড প্রভিন্সেসের জন্য সংরক্ষিত ছিল। কোনাট ও স্টেথার্নের ডিউক ৯ই ফেব্রুয়ারি ১৯২১ সালে সংসদ উদ্বোধন করেন।
জাতীয় নির্বাচনের পাশাপাশি প্রাদেশিক অ্যাসেম্বলির ৬৩৭ টি আসনের মধ্যে নির্বাচন ছিলো। তার মধ্যে ৪৪০টিতে প্রতিযোগিতা করতে হত এবং ১৮৮টি আসনে একক প্রার্থী বাধাহীনভাবে নির্বাচিত হতেন। মহাত্মা গান্ধী নির্বাচন বয়কট করার ডাক দেওয়া সত্ত্বেও মাত্র ৬টিতে কোনো প্রার্থী ছিল না। প্রাদেশিক এসেম্বলির মধ্যে ৩৮টি আসন সাদা চামড়ার লোকদের জন্য সংরক্ষিত ছিল।
ভারতের সাধারণ নির্বাচন, ১৯২৩

১৯২৩ সালে সাধারণ নির্বাচন কেন্দ্রীয় বিধানসভা পরিষদ ও প্রাদেশিক পরিষদ উভয়ের জন্য ব্রিটিশ ভারতের মধ্যে অনুষ্ঠিত হয়। কেন্দ্রীয় বিধানসভার ১৪৫টি আসন ছিল যার মধ্যে ১০৫টি জনসাধারণের দ্বারা নির্বাচিত হয়েছিল।
 ১লা জানুয়ারি, ১৯২৪ পর্যন্ত যে সকল আসন শুন্য ছিল।
দ্রাং-দ্রুং হিমবাহ

দ্রাং-দ্রুং হিমবাহ ভারতের জম্মু ও কাশ্মীর রাজ্যের দ্বিতীয় বৃহত্তম পার্বত্য হিমবাহ। 
দ্রাং-দ্রুং হিমবাহ ভারতের জম্মু ও কাশ্মীর রাজ্যের কার্গিল জেলায় পেনসি গিরিবর্ত্মের নিকটে জাংস্কার পর্বতশ্রেণীতে অবস্থিত। হিমবাহটি দীর্ঘ ও সমুদ্রপৃষ্ঠ থেকে উঁচুতে অবস্থিত। 
দ্রাং-দ্রুং হিমবাহ জম্মু ও কাশ্মীর রাজ্যের দ্বিতীয় বৃহত্তম পার্বত্য হিমবাহ। এই রাজ্যে আকৃতিতে কারাকোরাম পর্বতশ্রেণীর সিয়াচেন হিমবাহের পরেই এর স্থান। এই হিমবাহ থেকে জাংস্কার নদীর উপনদী ডোডা নদীর উৎপত্তি হয়েছে। এই হিমবাহ থেকে উচ্চ ডোডা পর্বত উঠেছে। 
এই হিমবাহে যেতে গেলে শ্রীনগর থেকে ১ডি নং জাতীয় সড়ক ধরে কার্গিল শহরে এসে সেখান থেকে কার্গিল-জাংস্কার সড়ক ধরে সুরু নদীর গর্জ উপত্যকা বরাবর গিয়ে পেনসি গিরিবর্ত্মে উপস্থিত হতে হয়।
ডোডা নদী

ডোডা নদী বা স্টোড নদী ভারতের জম্মু ও কাশ্মীর রাজ্যে অবস্থিত একটি নদী।
ডোডা নদী পেনসি গিরিবর্ত্মের নিকটে জাংস্কার পর্বতশ্রেণীতে অবস্থিত দ্রাং-দ্রুং হিমবাহ থেকে উৎপত্তি লাভ করেছে। এই হিমবাহ থেকে উৎপত্তি লাভ করে ডোডা নদী দক্ষিণ পশ্চিম দিকে কার্গিল-জাংস্কার সড়কের সমান্তরালে আকশু, আব্রান, কুশোল ও ফে শহরের মধ্যে দিয়ে বয়ে গেছে। পাদুমে পৌঁছে নদীটি সারাপ নদীর সাথে মিশে সিন্ধু নদের উপনদী জাংস্কার নদী তৈরী করেছে। 
ডোডা বা স্টোড নদী দ্বারা সৃষ্ট উপত্যকা স্টোড নদী উপত্যকা নামে পরিচিত। এই উপত্যকায় ডোডা নদীর জল ব্যবহার করে গম, বার্লি, মটর চাষ করা হয়ে থাকে। শীতকালে পেনসি গিরিবর্ত্ম এলাকায় প্রচন্ড তুষারপাতের ফলে ডোডা নদীর জল জমে যায় এবং স্টোড নদী উপত্যকা রাজ্যের অন্য অংশ থেকে বিচ্ছিন্ন হয়ে পড়ে।
সারাপ নদী

সারাপ নদী () ভারতের জম্মু ও কাশ্মীর রাজ্যে অবস্থিত একটি নদী।
সারাপ নদী জম্মু ও কাশ্মীর এবং হিমাচল প্রদেশের সীমান্তে অবস্থিত পাঙ্কপো গিরিবর্ত্মের হিমবাহ থেকে উৎপত্তি লাভ করেছে। এর পর নদীটি দক্ষিণ পশ্চিম দিকে প্রবাহিত হয়ে সার্চু পৌঁছে লিংটি, ইউনান ও সার্চু এই তিন নদীর সাথে মিলিত হয়। পুর্ণে গ্রামের কাছে এই নদী সিঙ্গো গিরিবর্ত্ম থেকে উৎপন্ন কারগ্যাগ নদীর সাথে মিলিত হয়। এরপর নদীটি মোনে, টিচিপ, জাম্যাং লাং, ডর্জং, চিয়া প্রভৃতি শহরে ওপর দিয়ে প্রবাহিত হয়ে পাদুমে পৌঁছে নদীটি ডোডা নদীর সাথে মিশে সিন্ধু নদের উপনদী জাংস্কার নদী তৈরী করেছে। 
সারাপ নদীর জল দক্ষিণ ভাগের উপত্যকায় ব্যবহার করে গম, বার্লি, মটর চাষ করা হয়ে থাকে। শীতকালে এই নদী উপত্যকা এলাকায় প্রচন্ড তুষারপাতের ফলে সারাপ নদীর জল জমে যায় এবং নদী উপত্যকা রাজ্যের অন্য অংশ থেকে বিচ্ছিন্ন হয়ে পড়ে।
জাংস্কার নদী

জাংস্কার নদী ভারতের জম্মু ও কাশ্মীর রাজ্যের ওপর দিয়ে প্রবাহিত একটি নদী।
জাংস্কার নদী সিন্ধু নদের উপনদী । এই নদী ডোডা নদী ও সারাপ নদী মিলিত হয়ে তৈরী হয়েছে।
ডোডা নদী পেনসি গিরিবর্ত্মের নিকটে জাংস্কার পর্বতশ্রেণীতে অবস্থিত দ্রাং-দ্রুং হিমবাহ থেকে উৎপত্তি লাভ করেছে। এই হিমবাহ থেকে উৎপত্তি লাভ করে ডোডা নদী দক্ষিণ পশ্চিম দিকে কার্গিল-জাংস্কার সড়কের সমান্তরালে আকশু, আব্রান, কুশোল ও ফে শহরের মধ্যে দিয়ে বয়ে গেছে।
সারাপ নদী জম্মু ও কাশ্মীর এবং হিমাচল প্রদেশের সীমান্তে অবস্থিত পাঙ্কপো গিরিবর্ত্মের হিমবাহ থেকে উৎপত্তি লাভ করেছে। এর পর নদীটি দক্ষিণ পশ্চিম দিকে প্রবাহিত হয়ে সার্চু পৌঁছে লিংটি, ইউনান ও সার্চু এই তিন নদীর সাথে মিলিত হয়। পুর্ণে গ্রামের কাছে এই নদী সিঙ্গো গিরিবর্ত্ম থেকে উৎপন্ন কারগ্যাগ নদীর সাথে মিলিত হয়। এরপর নদীটি মোনে, টিচিপ, জাম্যাং লাং, ডর্জং, চিয়া প্রভৃতি শহরে ওপর দিয়ে প্রবাহিত হয়েছে।
পাদুমে পৌঁছে সারাপ নদী ডোডা নদীর সাথে মিশে সিন্ধু নদের উপনদী জাংস্কার নদী তৈরী করেছে। এরপর এই নদী জাংস্কার গর্জের মধ্যে দিয়ে উত্তর পূর্ব দিকে প্রবাহিত হয়ে নিম্মুতে সিন্ধু নদের সাথে মিলিত হয়েছে।
জাংস্কার নদীর গর্জ বরাবর গ্রীষ্মকালে চিলিং থেকে নিম্মু পর্যন্ত ভ্রমণপিপাসুদের ভিড় লেগে থাকে। শীতকালে জাংস্কার যাওয়ার রাস্তা তুষারপাতের জন্য বন্ধ হয়ে গেলে, বরফ জমা জাংস্কার নদীর ওপর দিয়ে ট্রেকাররা চিলিং, তিলত সামদো, টিব, নেরাক হয়ে পাদুম পর্যন্ত কয়েকদিনে হেঁটে যেতে পারে। এই ট্রেক "চাদর ট্রেক" নামে বিখ্যাত। শীতকালে নেরাক গ্রামে অবস্থিত জমে যাওয়া জলপ্রপাত ট্রেকারদের নিকট একটি আকর্ষণীয় স্থান।
আরপদ এলো

আরপদ এমরিক এলো (; জন্ম: ২৫ আগস্ট, ১৯০৩ - মৃত্যু: ৫ নভেম্বর, ১৯৯২) অস্ট্রো-হাঙ্গেরীয় সাম্রাজ্যের এজিহাজাস্কেসজো এলাকায় জন্মগ্রহণকারী পদার্থবিদ্যার বিশিষ্ট অধ্যাপক ও দাবাড়ু। জন্মকালীন সময়ে তার নাম ছিল এলো আরপদ ইম্রে। দাবা খেলায় অণুসৃত এলো রেটিং পদ্ধতির স্রষ্টা হিসেবে পরিচিত হয়ে আছেন তিনি।
১৯১৩ সালে পিতা-মাতার সাথে তিনিও মার্কিন যুক্তরাষ্ট্রে চলে যান। মিলওয়াওকি’র মারকুইত বিশ্ববিদ্যালয়ে পদার্থবিজ্ঞানের অধ্যাপক ছিলেন এলো। ১৯৭৮ সালে দ্য রেটিং অব চেজপ্লেয়ার্স, পাস্ট এন্ড প্রেজেন্ট শিরোনামে দাবা খেলাবিষয়ক গ্রন্থ রচনা করেন। উইসকনসিনের ব্রুকফিল্ডে তার দেহাবসান ঘটে।
১৯৩০-এর দশকে মিলওয়াওকিতে শক্তিশালী দাবাড়ু হিসেবে পরিচিত ব্যক্তিত্ব। মিলওয়াওকি পরবর্তীকালে দেশের শীর্ষস্থানীয় দাবা শহরের নেতৃত্ব লাভ করে। তিনি তিনি আটবার উইসকনসিন স্টেট চ্যাম্পিয়নশীপ জয় করেন।
এলো দাবা খেলোয়াড়দের উপযোগী রেটিং পদ্ধতি উদ্ভাবনের বিশ্বব্যাপী পরিচিত হয়ে আছেন। ১৯৫০ সালে মার্কিন যুক্তরাষ্ট্রের দাবা ফেডারেশনের ব্যবসায় ব্যবস্থাপক কেনেথ হার্কনেস দাবা রেটিং পদ্ধতি উদ্ভাবন করেন। ১৯৬০ সালের মধ্যে হার্কনেসের পদ্ধতি উন্নয়নে এলো নিজস্ব সূত্র প্রয়োগ ঘটান। অতঃপর ১৯৬০ সালে সেন্ট লুসিয়ায় মার্কিন যুক্তরাষ্ট্রের দাবা ফেডারেশনের সভায় নতুন পদ্ধতি হিসেবে এলো রেটিং পদ্ধতি গৃহীত ও অনুমোদিত হয়।
১৯৭০ সালে বিশ্ব দাবা ফেডারেশন ফিদে এলো রেটিং পদ্ধতি ব্যবহারে সম্মতি প্রকাশ করে। ১৯৮০-এর দশকের মধ্যভাগ পর্যন্ত এলো নিজেই রেটিংয়ের হিসাব-নিকাশ কষতেন।
মাচোই হিমবাহ

মাচোই হিমবাহ ভারতের জম্মু ও কাশ্মীর রাজ্যের একটি পার্বত্য হিমবাহ।
মাচোই হিমবাহ হিমালয় পর্বতশ্রেণীর উত্তর পূর্ব প্রান্তে জম্মু ও কাশ্মীর রাজ্যে ১ডি নং জাতীয় সড়কের ওপর অবস্থিত জোজি গিরিবর্ত্মের ডানদিকে নয় কিলোমিটার দীর্ঘ একটি পার্বত্য হিমবাহ। এই হিমবাহ থেকে সোনমার্গ ৮ কিলোমিটার পূর্বে অবস্থিত। 
মাচোই হিমবাহ সমুদ্রপৃষ্ঠ থেকে ৪৮০০ মিটার উঁচুতে অবস্থিত। এই হিমবাহের পূর্ব প্রান্তে ৫৪৫৮ মিটার উচ্চ মাচোই পর্বত অবস্থিত। এই হিমবাহ থেকে পশ্চিমদিকে সিন্দ নদী ও পূর্বদিকে দ্রাস নদী প্রবাহিত হয়েছে।
মাচোই পর্বত

মাচোই পর্বত ভারতের জম্মু ও কাশ্মীর রাজ্যে অবস্থিত একটি পর্বত।
মাচোই পর্বত ভারতের জম্মু ও কাশ্মীর রাজ্যের গান্দরবল জেলায় অবস্থিত উচ্চ এক পর্বত। এই পর্বতটি শ্রীনগর থেকে ১০৫ কিলোমিটার উত্তরপূর্বে ও সোনমার্গ থেকে ২৫ কিলোমিটার পূর্বে জোজি গিরিবর্ত্ম ও অমরনাথ গুহার মাঝে অবস্থিত। পর্বতটির পশ্চিমদিকে মাচোই হিমবাহ অবস্থিত।
এই পর্বতটি ১৯১২ খ্রিষ্টাব্দে ডঃ আর্নেস্ট নেভের নেতৃত্বে এক ব্রিটিশ অভিযাত্রী দল প্রথম পর্যবেক্ষণ করেন, কিন্তু তারা আরোহণের চেষ্টা করেননি। ১৯৮৪ খ্রিষ্টাব্দের ১০ই সেপ্টেম্বর ভারতীয় সেনাবাহিনীর এক অভিযাত্রী দল এই পর্বতের শৃঙ্গে প্রথমবার আরোহণ করেন। 
বালতাল থেকে ২০ কিলোমিটার পথে আমরনাথ গুহার ডানদিক বরাবর রাস্তা দিয়ে মাচোই পর্বতের পশ্চিম দিকে যাওয়া মাচোই পর্বতশৃঙ্গে ওঠার সহজ পথ। উত্তরদিকের রাস্তা অত্যন্ত খাঁড়া এবং পুরো মাচোই হিমবাহ অতিক্রম করে যেতে হয়। পূর্বদিকের রাস্তা অত্যন্ত দুর্গম।
দ্রাস নদী

দ্রাস নদী () ভারতের কেন্দ্রশাসিত অঞ্চল লাদাখের কার্গিল জেলায় অবস্থিত একটি নদী।
দ্রাস নদী শ্রীনগর থেকে ও সোনমার্গ থেকে পূর্ব দিকে অবস্থিত মাচোই হিমবাহ থেকে উৎপত্তি লাভ করে। এরপর এই নদী উত্তরপূর্ব দিকে ১ডি নং জাতীয় সড়কের সমান্তরালে প্রবাহিত হয়ে দ্রাস উপত্যকা তৈরী করে। এই উপত্যকায় এই নদীর সাথে মাশকো উপত্যকার হিমবাহে উৎপন্ন হওয়া মাশকো নালা ও গাম্রু নালা মেশে। খার্বুতে দ্রাস নদীর সাথে শিঙ্গো নদী মিশে দ্রাস নদীর আয়তন দ্বিগুণ হয়। এই নদী মাতায়ান, খার্বু, কাকশার ও দ্রাস শহরের পাশ দিয়ে প্রবাহিত হয়ে কার্গিল শহরের উত্তরে খারুলে দ্রাস নদী সুরু নদীর সাথে মিলিত হয়।
দাবা অলিম্পিয়াড ১৯২৭

১ম দাবা অলিম্পিয়াড, জুলাই ১৮ থেকে জুলাই ৩০, ১৯২৭ সালে লন্ডন, যুক্তরাজ্যে ফিদে আয়োজন করে। ১ম মহিলা বিশ্ব দাবা চ্যাম্পিয়নশিপ এই অলিম্পিয়াডের সময় অনুষ্ঠিত হয়।
আর্জেন্টিনা ছাড়া, সমস্ত অংশগ্রহণকারী দেশগুলি ইউরোপের ছিল।
No board order was applied and only top six individual results were awarded with a prize.
Chess Olympiad London 1927 http://chess.comrel.pl/2012/06/wywiad-z-autorem.html
রবীন্দ্র সরোবর স্টেডিয়াম

রবীন্দ্র সরোবর স্টেডিয়াম হল ভারতের পশ্চিমবঙ্গ রাজ্যের রাজধানী কলকাতা শহরের ঢাকুরিয়া অঞ্চলে রবীন্দ্র সরোবর হ্রদের ধারে অবস্থিত একটি মাল্টি-ইউজ স্টেডিয়াম। রবীন্দ্র সরোবর স্টেডিয়ামই কলকাতা শহরের প্রথম কংক্রিট স্টেডিয়াম। এটি ফুটবল ম্যাচের জন্য ব্যবহৃত হয়। এই স্টেডিয়ামটি ক্যালকাটা প্রিমিয়ার ডিভিশনের টালিগঞ্জ অগ্রগামী দলের ঘরের মাঠ হিসেবে ব্যবহৃত হয়। ১৯৬১ সালে ২৬,০০০ আসনবিশিষ্ট এই স্টেডিয়ামটি উদ্বোধন করা হয়েছিল।
১৯৬৪ প্রি-অলিম্পিক্স ফুটবলে ভারত বনাম ইরানের ম্যাচ এই মাঠে অনুষ্ঠিত হয়। ভারত এক গোলে এগিয়েও শেষমেশ ১-৩ হেরে যায়।
সত্যেন্দ্রনাথ বসু জাতীয় মৌলিক বিজ্ঞান কেন্দ্র

সত্যেন্দ্রনাথ বসু জাতীয় মৌলিক বিজ্ঞান কেন্দ্র হল ভারত সরকারের বিজ্ঞান ও প্রযুক্তি বিভাগের অধীনস্থ একটি স্বশাসিত গবেষণা প্রতিষ্ঠান। এটি কলকাতার বিধাননগরে অবস্থিত। বিজ্ঞানী সত্যেন্দ্রনাথ বসুর নামাঙ্কিত এই প্রতিষ্ঠানটি স্থাপিত হয় ১৯৮৬ সালে। এই গবেষণা কেন্দ্রের ছাত্রছাত্রীরা তাদের গবেষণা পত্র যাদবপুর বিশ্ববিদ্যালয়, কলকাতা বিশ্ববিদ্যালয়, পশ্চিমবঙ্গ প্রযুক্তি বিশ্ববিদ্যালয় বা সমতুল্য কোনো বিশ্ববিদ্যালয়ে জমা দিতে পারেন।
নীলকন্ঠ পর্বত

নীলকন্ঠ পর্বত ভারতের উত্তরাখণ্ড রাজ্যে অবস্থিত হিমালয় পর্বতমালার এক পর্বত।
নীলকন্ঠ পর্বত (উচ্চতা ) উত্তরাখণ্ড রাজ্যের চামোলী জেলায় গাড়োয়াল হিমালয় পর্বতমালার একটি পর্বত। এই পর্বত অলকানন্দা নদী উপত্যকায় বদ্রীনাথ শহর থেকে পূর্বে অবস্থিত। 
এই পর্বতের উত্তর পশ্চিমে শৃঙ্গ থেকে নিচে সতোপন্থ হিমবাহ অবস্থিত। এই পর্বতের দক্ষিণ পশ্চিম দিকে পানপাতিয়া হিমবাহ ও পশ্চিম দিকে গঙ্গোত্রী হিমবাহ অবস্থিত।
নীলকন্ঠ পর্বতের খাঁড়া দেওয়াল ১৯৩৭ খ্রিষ্টাব্দের ফ্রাঙ্ক স্মাইথের পর্বতারোহণের চেষ্টা থেকে শুরু করে সাত বার পর্বতারোহণের চেষ্টাকে বিফল করেছে।
পাদুম

পাদুম ভারতের জম্মু ও কাশ্মীর রাজ্যের কার্গিল জেলার একটি শহর। এই শহরের নাম বৌদ্ধ ধর্মগুরু পদ্মসম্ভবের নাম থেকে হয়েছে।
পাদুম জাংস্কার উপত্যকার মাঝখানে অবস্থিত। সমুদ্রপৃষ্ঠ থকে এর উচ্চতা ৩,৬৫৭ মিটার বা ১১,৯৯৮ ফুট। এই শহরের নিকটে ডোডা নদী ও সারাপ নদী মিলিত হয়ে জাংস্কার নদী তৈরী করেছে।
২০০১ এর জনগণনা অনুযায়ী পাদুমের জনসংখ্যা ছিল ১০০০ জন। তার মধ্যে অধিকাংশ বৌদ্ধ ধর্মাবলম্বী। এই জনসংখ্যার ৪০ শতাংশ সপ্তদশ শতাব্দীতে আগত বালটি উপজাতির মুসলমান।
পাদুম শহর কার্গিল জেলার জাংস্কার মহকুমার প্রধান শহর। এই শহরের মধ্যে একটি গুহায় পাঁচ ধ্যানী বুদ্ধের চিত্র আছে। পাদুম শহরের নিকটে বার্দান বৌদ্ধবিহার ও কুর্শা বৌদ্ধবিহার ছাড়াও বেশ কিছু বৌদ্ধবিহার অবস্থিত। 
১৯৮০ খ্রিষ্টাব্দে ১ডি নং জাতীয় সড়কের ওপর অবস্থিত কার্গিল থেকে পেনসি গিরিবর্ত্ম দিয়ে পাদুম পর্যন্ত একটি রাস্তা তৈরী হয়েছে। শীতকালে গিরিবর্ত্মগুলিতে তুষারপাতের জন্য গ্রীষ্মকালেই শুধুমাত্র এই পথ খোলা থাকে।
নাখোদা মসজিদ

নাখোদা মসজিদ কলকাতার প্রধান মসজিদ। এটি মধ্য কলকাতার পোস্তা, বড়বাজার এলাকার জাকারিয়া স্ট্রিট ও রবীন্দ্র সরণির সংযোগস্থলে অবস্থিত।
কচ্ছের একটি ছোট্ট সুন্নি মুসলমান সম্প্রদায় কুচ্চি মেমন জামাত আগ্রার সিকান্দ্রায় অবস্থিত মুঘল সম্রাট আকবরের সমাধি সৌধের অনুকরণে এই মসজিদটি নির্মাণ করেন। কুচ্চি মেমন জামাত সম্প্রদায়ের নেতা আবদুর রহিম ওসমান এই মসজিদের স্থাপক। তিনি নিজে ছিলেন বিশিষ্ট নাবিক। নাখোদা শব্দেরও অর্থ নাবিক।
১৯২৬ সালের ১১ সেপ্টেম্বর এই মসজিদটি স্থাপিত হয়। সেই সময় মসজিদটি তৈরি করতে মোট খরচ হয়েছিল ১৫,০০,০০০ টাকা।
মসজিদের নামাজ ঘরের ধারণক্ষমতা হল ১০,০০০।
মসজিদে তিনটি গম্বুজ এবং দুইটি মিনার রয়েছে যা ১৫১ ফুট উচ্চ। এছাড়া অতিরিক্ত ২৫টি ছোট ছোট মিনার রয়েছে যা ১০০ ফুট থেকে ১১৭ ফুট উচ্চ।
মসজিদের প্রবেশপথটি ফতেপুর সিকরির বুলন্দ দরজার অনুরূপ। এটি তৈরির সময় টোলপুর থেকে গ্রানাইট পাথর আনা হয়েছিল। মসজিদের ভিতরে সূক্ষ্ম অলঙ্কার এবং শৈল্পিক কল্পনার একটি চমৎকার মিশ্রণ রয়েছে।
রবার্ট হানসেন

রবার্ট ক্রিস্টিয়ান হানসেন (জন্ম: ফেব্রুয়ারি ১৫, ১৯৩৯) হলেন একজন আমেরিকান সিরিয়াল খুনি। ১৯৭১ এবং ১৯৮৩ সাল পর্যন্ত তিনি ১৭ থেকে ২১ জনের কাছাকাছি নারীকে অ্যাংকারিজ, আলাস্কায় হত্যা করেছেন। ১৯৮৩ সালে তাকে দোষী সাব্যস্থ করা হয় এবং বর্তমানে তিনি আলাস্কার সেওয়ার্ডের "স্প্রিং ক্রীক কারেকশনাল সেন্টারে" ৪৬১ বছরের সাজা ভোগ করছেন।
হানসেন আইওয়ার এস্টারভীলেতে জন্মগ্রহণ করেন। তার পিতার নাম ক্রিস্টিয়ান ও মাতার নাম এডনা হানসেন। শৈশব ও কৈশোর সর্বত্র, হানসেনকে শান্তশিষ্ঠ ও একাকী হিসেবে বর্নানা করা হয়েছে এবং তার দাম্ভিক বাবার সাথে খুব একটা সম্পর্ক ছিল না। তার চিরস্থায়ী ব্রুণ ও গুরুতর তোতলামির জন্য সে সবসময়য় স্কুলে পীড়ন সহ্য করত। সে শিকার শুরু করেছিল এবং প্রায়ই সে লুকিয়ে লুকিয়ে শিকারে বের হত ও একসময় এটি তার অভ্যাসে পরিনত হয়। ১৯৫৭ সালে হানসেন যুক্তরাষ্ট্র সেনাবাহিনীর সদস্য হিসেবে তালিকাভুক্ত হন এবং কার্যচ্যুত হওয়ার পূর্বে এক বছর সেনাবাহিনীতে সেবা প্রদান করেন। পরবর্তীতে হানসেন পোচাহন্টাস, আইওয়ার পুলিস একাডেমিতে একজন সহকারী কসরত প্রশিক্ষক হিসেবে যোগদান করেন। সেখানে তিনি তার চেয়ে ছোট একজন নারীর সাথে সম্পর্কে জড়িয়ে পরেন এবং ১৯৬০ সালের গ্রীষ্মে তার সাথে বিবাহ বন্ধনে আবদ্ধ হন।
একই বছরের ৭ই ডিসেম্বর হানসেনকে পোচাহন্টাস কাউন্টির শিক্ষা বোর্ডের স্কুল বাস গ্যারেজে অগুন দেওয়ার অপরাধে গ্রেফতার করা হয়। এ অপরাধে তিনি আনামোসা স্টেট পেনিটেনশিয়ারিতে ২০ মাস কারাভোগ করেন। তার কারাভোগের সময় তার স্ত্রী তাকে তালাক দেন। পরবর্তী কয়েক বছর তিনি ছোট-খাটো চুরির অপরাধে কয়েকবার কারাবরণ করেন। ১৯৬৭ সালে তিনি তার দ্বিতীয় স্ত্রীর সাথে অ্যাংকারিজ, আলাস্কায় স্থানান্তরিত হন, যার সাথে তিনি ১৯৬৩ সালে বিবাহ বন্ধনে আবদ্ধ হয়েছিলেন। তাদের দুটি সন্তান রয়েছে। অ্যাংকারিজে তার প্রতীবেশিরা তাকে পছন্দ করত এবং তিনি তাদের কাছে স্থানীয় শিকারী চ্যাম্পিয়ান হিসেবে পরিচিত ছিলেন। এছাড়াও তিনি ওয়ার্ল্ড হান্টিং রেকর্ড পোপ ও ইংসয়ের বইয়ে নিজের কয়েকটি রেকর্ড তালিকাভুক্ত করতে সক্ষম হন।.
১৯৭৭ সালে তিনি পুনরায় একটি চেইনশতে চুরির অপরাধে গ্রেফতার হন এবং তাকে তার মেজাজ নিয়ন্ত্রণের জন্য লিথিয়াম নেওয়ার জন্য বলা হয়; যাইহোক, তাকে কখনোই অনুষ্ঠানিকভাবে ঔষধ নেওয়ার জন্য বলা হয়নি।
রবার্ট সি. হানসেন আলাস্কার ৩০ জনেরও বেশি নারীকে ধর্ষিত ও লাঞ্ছিত করেন। তিনি কমপক্ষে ১৭ জন নারীকে হত্যা করেন; যাদের বয়স ১৬ থেকে ৪১ এর মধ্যে ছিল। তারা হলেনঃ
উপর্যুক্ত ১৭ নারীর মধ্যে হানসেন মাত্র চারজন নারীকে হত্যার অপরাধে দোষী সাবস্থ হন। তারা হলেন, শেরী মোরৌ, জুয়ানা ম্যাসিনা, একলুটনা অ্যানি এবং এন্দ্রিয়া ফিশ আল্টিয়ারি। এছাড়াও চিন্ডে পলসনকে অপহরণ ও ধর্ষণের অপরাধে দোষী সাব্যস্থ হয়েছিলেন।
দশম জাতীয় সংসদ নির্বাচন, ২০১৪

দশম জাতীয় সংসদ নির্বাচন, ২০১৪ বাংলাদেশে ৫ জানুয়ারি ২০১৪ সালে অনুষ্ঠিত হয়। এ নির্বাচনটি নবম জাতীয় সংসদের প্রধান বিরোধী দল বিএনপিসহ অধিকাংশ দলই বর্জন করে এবং শেখ হাসিনার নেতৃত্বাধীন আওয়ামী লিগ ও স্বতন্ত্রসহ ১৭টি দল নির্বাচনে প্রতিদ্বন্দ্বিতা করে। এছাড়াও নির্বাচনে ৩০০টি আসনের মধ্যে ১৫৩টি আসনে বিনা প্রতিদ্বন্দ্বিতায় প্রার্থীরা বিজয়ী হওয়ায় নির্বাচনটি নিয়ে অনেক বিতর্কের সৃষ্টি হয়।
৫ জানুয়ারি রোববার বাংলাদেশ সময় সকাল ৮টা থেকে বিকেল ৪টা পর্যন্ত বাকী ১৪৭টি আসনে ভোট গ্রহণ অনুষ্ঠিত হয়। উল্লেখ্য ১৫৪ আসনে বিনা প্রতিদ্বন্দ্বিতায় বিজয়ী হওয়ার ফলে এবারের নির্বাচনে সারা দেশের মোট ৯,১৯,৬৫,৯৭৭ ভোটারের মধ্যে ভোট দেওয়ার সুযোগ পান ৪,৩৯,৩৮,৯৩৮ জন।
৩০শে জুন ২০১১ সালে তত্বাবধায়ক সরকারব্যবস্থা বাতিল করে জাতীয় সংসদে সংবিধানের পঞ্চদশ সংশোধনী বিল পাশ হয়। প্রধান বিরোধী দল বিএনপি ও তার শরিক জোটগুলো এর পর থেকেই নির্বাচনকালীন নির্দলীয় সরকারব্যবস্থা পুনরায় চালু করার জন্য সরকারের বিরুদ্ধে আন্দোলন শুরু করে। সরকারী দল আওয়ামী লিগ ও বাংলাদেশের বর্তমান প্রধানমন্ত্রী শেখ হাসিনা বর্তমান সরকারের অধীনেই নির্বাচনের ঘোষণা দেন এবং তখনই বিরোধী দলীয় প্রধান খালেদা জিয়া বর্তমান সরকারের অধীনে নির্বাচনে অংশগ্রহণ করবেন না বলে ঘোষণা দেন।
এই নির্বাচনে ক্ষমতাসীন বাংলাদেশ আওয়ামী লিগ ২৩৪টি আসনে জয়লাভ করে নিরাপদ সংখ্যাগরিষ্ঠতা নিয়ে নির্বাচনে জয়লাভ করে। তবে বিরোধী জোট নির্বাচন বর্জন করায় এই নির্বাচনটি বেশ বিতর্কিত ছিল।
বর্জনের ফলে ৩০০টি আসনের মধ্যে ১৫৩টি আসনের সদস্য বিনা প্রতিদ্বন্দ্বিতায় নির্বাচিত হয়। বিনা প্রতিদ্বন্দ্বিতায় আওয়ামী লিগ ১২৭টি আসনে জয়লাভ করে, রওশন এরশাদের নেতৃত্বাধীন জাতীয় পার্টি (এরশাদ) ২০টি, জেএসডি ৩টি, ওয়ার্কার্স পার্টি ২টি এবং জাতীয় পার্টি (মঞ্জু) একটিতে জয়লাভ করে।
বাকি ১৪৭টি আসনের মধ্যে ১৩৯টি আসনের (যেগুলোতে প্রতিদ্বন্দ্বিতা হয়েছিল) ফলাফল প্রকাশ করা হয়, যার মধ্যে আওয়ামী লিগ ১০৫টি, জাতীয় পার্টি (এরশাদ) ১৩টি, ওয়ার্কার্স পার্টি চারটি, জেএসডি দুটি এবং তরিকত ফেডারেশন ও বিএনএফ একটি করে আসনে জয়লাভ করে। বাকি ৮টি নির্বাচনী এলাকার নির্বাচন সহিংসতার কারণে স্থগিত করা হয় এবং পরে নির্বাচন অনুষ্ঠিত হয়। নবনির্বাচিত সংসদ সদস্যরা ৯ জানুয়ারি শপথ গ্রহণ করেন।
বর্জন ও সহিংসতার ফলে ভোটার উপস্থিতি আগের কয়েকটি নির্বাচনের তুলনায় এই নির্বাচনে বেশ কম ছিল। নির্বাচন অনুষ্ঠিত হয়েছিল এমন ১৪৭ টি আসনে ভোটার উপস্থিতি মাত্র ৪০% এবং রাজধানী ঢাকায় ২২% এর মতো ছিল।
নির্বাচনের দিন সহিংসতায় নিহত হয়েছেন ১৯ জন। নির্বাচনপূর্ব সহিংসতার দিক থেকেও এবারের নির্বাচন অতীতের রেকর্ড ছাড়িয়ে গেছে। ২০১৩ সালের ২৫ নভেম্বর তফসিল ঘোষণার পর থেকে ভোটের আগের দিন পর্যন্ত ৪১ দিনে মারা গেছেন ১২৩ জন। ভোটের দিন এতসংখ্যক মানুষের প্রাণহানি এর আগে দেখা যায়নি।